recursal/Fanatic-Fandom huggingface dataset:
ยุทธการมาร์อเด็ตตา

**ยุทธการมาร์อเด็ตตา** เป็นยุทธการครั้งแรกและครั้งเดียวของสงครามกาแล็กซีครั้งที่สาม และเป็นยุทธการครั้งสุดท้ายของกองเรืออวกาศเสรีพันธมิตรดาวเคราะห์

## ภูมิหลัง

ภายหลังวิกฤตการณ์จับกุมจอมพลหยาง ซึ่งนำไปสู่การฆ่าตัวตายของพลเอกอาวุโสเฮ็ลมูท เร็นเนินคัมพฟ์ ข้าหลวงใหญ่จักรวรรดิประจำไฮเนสเซิน ในเดือนกรกฎาคม ปีอวกาศที่ 799 ส่งผลให้ไคเซอร์ไรน์ฮาร์ดประกาศกล่าวโทษรัฐบาลเสรีพันธมิตรดาวเคราะห์ และบอกเลิกสนธิสัญญาบาอลัตในวันที่ 10 พฤศจิกายน ส่งผลให้ไฟสงครามปะทุอีกครั้ง

เหตุการณ์ดังกล่าวส่งผลให้จอมพลอแล็กซ็องดร์ บิวค็อก กลับเข้าประจำการอีกครั้ง ในการนี้ พลเอกฉุนอวี๋ เจี้ยน กลับไปเป็นเสนาธิการกองเรืออวกาศ เขาบังคับบัญชากำลังรบที่เหลือของกองทัพเสรีพันธมิตรดาวเคราะห์ ซึ่งประกอบด้วยเรือรบประมาณสองหมื่นลำ เพื่อต่อต้านการรุกรานของกองทัพจักรวรรดิ บิวค็อกตระหนักดีว่าตนเองเสียเปรียบด้านจำนวน ไม่เท่านั้น กองเรือของเขายังขาดแคลนเรือประจัญบานและเรือพาหะ ซึ่งส่วนหนึ่งถูกทำลายแล้วตามผลของสนธิสัญญาบาอลัต บิวค็อกจึงเลือกระบบดาวมาร์อเด็ตตาซึ่งเป็นที่รับศึก เนื่องจากระบบดาวแห่งนี้ไม่มีเทหวัตถุใหญ่เกินกว่า 120 กิโลเมตร และมีแถบดาวเคราะห์น้อยถึงสามชั้น จึงเอื้อต่อการป้องกัน นอกจากนี้ ดาวฤกษ์มาร์อเด็ตตา ก็เป็นดาวฤกษ์ไม่เสถียร ซึ่งแผ่รังสีและพายุสุริยะเข้มข้น อันจะรบกวนการสื่อสา กองทัพเสรีพันธมิตรดาวเคราะห์วางกำลังหลักไว้ที่ปากทางอุโมงค์ยาวแคบซึ่งเป็นเขตสามารถเดินเรือ ในหนึ่งแถบดาวเคราะห์น้อยซึ่งมีความกว้าง 40,000 กิโลเมตร และความยาว 920,000 กิโลเมตร

การรบเริ่มต้นในเวลา 10:30 ของวันที่ 16 มกราคม ปีอวกาศที่ 800
กองเรืออวกาศเสรีพันธมิตรดาวเคราะห์

**กองเรืออวกาศเสรีพันธมิตรดาวเคราะห์** เป็นชื่อเรียกกองทัพเรือของกองทัพเสรีพันธมิตรดาวเคราะห์

ในช่วงปลายปีอวกาศที่ 795 กองเรืออวกาศเสรีพันธมิตรดาวเคราะห์ประกอบด้วยกองเรือยุทธการจำนวน 12 หน่วย อันได้แก่กองเรือที่ 1 ถึง 12

ปีอวกาศที่ 796 เพียงปีเดียว ความปราชัยในยุทธการอัสทาร์ททำให้สูญเสียกองเรือที่ 2, 4, 6 ส่งผลให้มีการจัดตั้งกองเรือที่ 13 ทดแทน ไม่เท่านั้น การรุกรานจักรวรรดิกาแล็กซี ในปีเดียวกันทำให้สูญเสียกองเรือที่ 3, 7, 8, 9, 10, 12 เท่ากับว่าในปีเดียว กองเรืออวกาศสูญเสียหน่วยรบถึงเก้ากองเรือ นับเป็นปีแห่งความอัปยศที่สุดในประวัติศาสตร์กองทัพ

ในต้นปีอวกาศที่ 797 เสรีพันธมิตรดาวเคราะห์เหลือเพียงสี่กองเรือ ได้แก่กองเรือที่ 1, 5, 11 และ 13 อย่างไรก็ตาม ในปีดังกล่าวเกิดการรัฐประหารและสงครามในประเทศ ทำให้สูญเสียกองเรือที่ 11 ส่งผลให้สิ้นปีดังกล่าว กองเรืออวกาศเหลือหน่วยรบเพียงสามกองเรือ

ในต้นปีอวกาศที่ 799 เสรีพันธมิตรดาวเคราะห์รวบรวมเรือเก่าใกล้ปลดแล้ว กับเรือใหม่ที่ยังทดสอบไม่เสร็จ ได้จำนวนสองหมื่นลำ เร่งรีบจัดตั้งเป็นกองเรือที่ 14 และ 15 เพื่อออกต่อต้าน ปฏิบัติการรักนาร็อกโดยกองทัพจักรวรรดิ

## โครงสร้าง

* ผู้บัญชาการกองเรืออวกาศ
	+ เสนาธิการกองเรืออวกาศ
	+ ผู้บัญชาการแต่ละกองเรือยุทธการ
อิออน ฟาเซคัธ

***อิออน ฟาเซคัธ*** คือยานอวกาศที่สร้างโดยคณะผู้อพยพของอาร์เลอ ไฮเนสเซิน

ขณะที่เป็นแรงงานอยู่ในดาวเคราะห์อัลแทร์ 7 ของจักรวรรดิกาแล็กซี วันหนึ่ง ชายหนุ่มอาร์เลอ ไฮเนสเซิน บังเอิญเห็นเด็กสองคนเล่นเรือเล็กที่สร้างจากน้ำแข็ง จึงได้ความคิดที่จะใช้น้ำแข็งซึ่งมีอยู่ตามธรรมชาติ สร้างเป็นยานอวกาศเพื่อใช้หลบหนีจากจักรวรรดิ ท้ายที่สุด พวกเขาก็สร้างยานอวกาศจากน้ำแข็งแห้งก้อนขนาดมหึมา ความยาว 122 กิโลเมตร ความกว้าง 40 กิโลเมตร และตั้งชื่อมันตามชื่อของเด็กสองคนที่เล่นเรือเล็กในวันนั้น ยานอวกาศอิออนฟาเซคัธออกเดินทางจากดาวเคราะห์อัลแทร์ 7 ในปีอวกาศที่ 473

เนื่องจากอิออนฟาเซคัธ เป็นยานอวกาศธรรมดาที่ไม่มีเทคโนลียีวาร์ปข้ามระบบดาว พวกเขาจึงนำยานอิออนฟาเซคัธกบดานที่ดาวเคราะห์น้อยแห่งหนึ่ง และเริ่มสะสมวัตถุดิบเพื่อสร้างเรืออวกาศข้ามระบบดาวจำนวนแปดสิบลำ และจัดตั้งเป็นกองเรืออพยพ
ไลเอินเนล มอร์ตัน

**ไลเอินเนล มอร์ตัน** เป็นนายทหารเสรีพันธมิตร

มอร์ตันในยศพลตรี เคยเป็นรองผู้บัญชาการกองเรือที่ 9 ในการรุกรานจักรวรรดิกาแล็กซี เขาเข้าบัญชาการกองเรือที่ 9 แทนพลโทอัลซาเลมที่ได้รับบาดเจ็บสาหัสระหว่างยุทธการอัลวิส และสามารถนำพากำลังรบที่เหลือไปรวมพลกับกองเรืออื่นและกระทำยุทธการอมฤตสระ

หลังการรุกรานจักรวรรดิ เขาเป็นผู้บัญชาการกองเรือเสริมในยุทธการอีเซอร์โลนครั้งที่ 8 ต่อมาเมื่อกองทัพจักรวรรดิบุกยึดแคว้นเฟซาน มอร์ตันได้รับแต่งตั้งเป็นผู้บัญชาการคนแรกของกองเรือที่ 14 และมีส่วนร่วมในการต่อต้านปฏิบัติการรักนาร็อกของจักรวรรดิ พลโทมอร์ตันเสียชีวิตในหน้าที่บนเรือธงอาคีเลอุสขณะกระทำยุทธการเวอร์มิเลียน
แกรนด์ดยุกแฮร์แบร์ท

**แกรนด์ดยุกแฮร์แบร์ท** เป็นพระโอรสคนที่สามของจักรพรรดิฟรีดริชที่ 3 เป็นผู้มีร่างกาย, ความทะเยอทะยาน และความสามารถ เพียบพร้อมที่สุดในบรรดาพระบุตรของจักรพรรดิฟรีดริชที่ 3 ถูกมองว่าจะเป็นผู้สืบบัลลังก์ต่อจากฟรีดริชที่ 3 เนื่องจากแกรนด์ดยุกกุสทัฟ พี่ชายองค์ใหญ่ของพระองค์ มีสุขภาพไม่แข็งแรง

ข้อเสียเดียวของแฮร์แบร์ทคือการชอบแต่งตั้งเพื่อนฝูงที่ไร้ความสามารถมีตำแหน่งสำคัญ ในปีอวกาศที่ 640 แฮร์แบร์ทได้รับคำสั่งจากพระบิดาให้ไปโจมตีเสรีพันธมิตรดาวเคราะห์ และได้รับความพ่ายแพ้อย่างใหญ่หลวงในยุทธการดากอน หลังความพ่ายแพ้ดังกล่าว เขาถูกสั่งกักบริเวณและเริ่มมีปัญหาทางด้านจิตเวช และสูญเสียแรงสนับสนุนในการครองบัลลังก์

หลังการสวรรคตของพระบิดาในปีอวกาศที่ 645 พระปิตุลาก็ได้ขึ้นครองราชย์เป็นจักรพรรดิมัคซีมีเลียน โยเซฟที่ 1 แต่เมื่อครองราชย์ได้ไม่นาน พระองค์ก็สละราชสมบัติให้แก่แกรนด์ดยุกกุสทัฟผู้เป็นหลานอา เพราะมองว่าแกรนด์ดยุกกุสทัฟ มีความชอบธรรมมากกว่า

ในปีอวกาศที่ 646 หนึ่งร้อยวันหลังการครองราชย์ของจักรพรรดิกุสทัฟ แกรนด์ดยุกแฮร์แบร์ทส่งคนไปลอบวางยาพิษเพื่อสังหารจักรพรรดิกุสทัพ พระเชษฐา, เฟือสท์มัคซีมีเลียน โยเซฟ พระเชษฐาองค์รอง, และแกรนด์ดยุกริชชาร์ท พระอนุชา ซึ่งในจำนวนสามคนนี้ มีเพียงมัคซีมีเลียน โยเซฟ ที่รอดชีวิตมาได้ แต่ก็มีอาการตาบอดครึ่งซีก (hemianopia)

แกรนด์ดยุกมัคซีมีเลียน โยเซฟ ผู้รอดชีวิต ได้ขึ้นครองราชย์เป็นจักรพรรดิมัคซีมีเลียน โยเซฟที่ 2 และทรงบัญชาให้ประหารชีวิตแกรนด์ดยุกแฮร์แบร์ท
ราชวงศ์โกลเดินบาม

**โกลเดินบาม** เป็นราชวงศ์ที่ปกครองจักรวรรดิกาแล็กซี ราชวงศ์นี้มีไคเซอร์ทั้งสิ้ง 38 พระองค์ ศูนย์กลางอำนาจของราชวงศ์โกลเดินบามอยู่ที่ดาวเคราะห์โอดินอันเป็นที่ตั้งของพระราชวังน็อยเออซ็องซูซี

ราชวงศ์โกลเดินบามแบ่งมนุษย์ออกเป็นสี่ชนชั้น ได้แก่พระเจ้าแผ่นดิน, ขุนนาง, ไพร่ และทาส โดยที่ทาสไม่ได้รับสิทธิ์พลเมือง เมื่อแรกสถาปนาจักรวรรดิ จักรพรรดิรูดอล์ฟที่ 1 ทรงคัดเลือกบุคคลผู้มีเชื้อไขบริสุทธิ์ขึ้นเป็นขุนนางสืบตระกูล ในช่วงแรกของการก่อตั้งจักรวรรดิ ราชวงศ์ปกครองด้วยความเข็มงวดและรุนแรง มีการปราบปรามฝ่ายตรงข้ามอย่างไม่ปรานีจนมีผู้เสียชีวิตนับพันล้านคน

การปกครองของจักรวรรดิผ่อนคลายลงในรัชสมัยของจักรพรรดิมัคซีมีเลียน โยเซฟที่ 2 (รัชกาลที่ 23) ซึ่งทรงตระหนักถึงความไม่เป็นธรรมและความทุจริตในระบอบการปกครอง ทรงงดใช้รัฐบัญญัติว่าด้วยการขจัดความบกพร่องทางพันธุกรรม ทรงห้ามการส่งกำลังทหารไปยังเสรีพันธมิตรดาวเคราะห์ ทรงปฏิรูปการคลังและใช้จ่ายเงินแผ่นดินอย่างรอบคอบ ตลอดจนทรงยกเลิกชนชั้นทาส เมื่อการปกครองผ่อนคลายลงราษฎรก็เริ่มกล้าแสดงออกความไม่พอใจ

รัฐบาลเสรีพันธมิตรดาวเคราะห์เรียกระบอบการปกครองของราชวงศ์โกลเดินบามว่า "ทรราช" และ "เผด็จการจักรวรรดิ" ถือเป็นระบอบที่ต้องถูกโค่นล้มเพื่อปลดปล่อยมวลมนุษยชาติจากภัยกดขี่ สงครามระหว่างทั้งสองประเทศเป็นสงครามที่นองเลือดที่สุดในประวัติศาสตร์มนุษยชาติ

ราชวงศ์โกลเดินบามสิ้นสุดลง เมื่อดยุกแห่งเพ็จนิทซ์ ผู้สำเร็จราชการแทนจักรพรรดินีนาถคาธาริน ถูกบังคับให้ลงสนามประกาศสละราชสมบัติ และยกราชสมบัติให้แก่ดยุกแห่งโลเอินกรัมม์ ในวันที่ 20 มิถุนายน ปีอวกาศที่ 799

## เกร็ด

* โกลเดินบาม (Goldenbaum) เป็นศัพท์ภาษาเยอรมัน แปลว่า "ต้นไม้ทอง"
* การจำแนกชนชั้นของจักรวรรดิ พึงสังเกตุว่าไม่มีชนชั้นราชวงศ์
ยุทธการเวอร์มิเลียน

**ยุทธการเวอร์มิลเลียน** เป็นยุทธการครั้งสุดท้ายในปฏิบัติการรักนาร็อกครั้งที่ 1 และสงครามกาแล็กซีครั้งที่ 2 ซึ่งเป็นการปิดฉากสงครามที่ยาวนานกว่าศตวรรษครึ่งระหว่างจักรวรรดิกาแล็กซีและเสรีพันธมิตรดาวเคราะห์

ยุทธการครั้งนี้เป็นการปะทะกันระหว่างกองเรือหยางกับกองเรือขึ้นตรงไรน์ฮาร์ด หลังเสร็จสิ้นยุทธการครั้งนี้ หยางและไรน์ฮาร์ดได้พบหน้ากันตัวต่อตัวครั้งแรกบนเรือธงบรึนฮิลด์

## ภูมิหลัง

หลังความปราชัยของเสรีพันธมิตรดาวเคราะห์ในยุทธการรันเตมาริโอ กองเรือหยางก็มุ่งทำสงครามกองโจร หยางสามารถเอาชนะกองเรือของพลเอกคาร์ล โรแบร์ท ชไตน์เม็ทซ์ และพลเอกเฮ็ลมูท เร็นเนินคัมพฟ์ ในยุทธการหลุมดำ และเอาชนะกองเรือวาเลิน เพื่อบีบให้ไรน์ฮาร์ดออกมาที่แนวรบด้วยตนเอง
เคลาส์ ฟอน ลิชเทินราเดอ

**เคลาส์ ฟอน ลิชเทินราเดอ** เป็นรัฐบุรุษของจักรวรรดิกาแล็กซี ดำรงตำแหน่งรัฐมนตรีว่าการกระทรวงการไรช์และรักษาการนายกรัฐมนตรีจักรวรรดิกาแล็กซีตลอดรัชกาลจักรพรรดิฟรีดริชที่ 4 และเป็นนายกรัฐมนตรีจักรวรรดิอย่างเป็นทางการในช่วงต้นรัชกาลจักรพรรดิแอร์วิน โยเซฟที่ 2

## รักษาการนายกรัฐมนตรี

หลังการสวรรคตของจักรพรรดิออทฟรีดที่ 5 ในปีอวกาศที่ 765 ไม่มีการแต่งตั้งใครเป็นนายกรัฐมนตรีอย่างเป็นทางการอีก ผู้ดำรงตำแหน่งรัฐมนตรีว่าการกระทรวงการไรช์จึงทำหน้าที่รักษาการนายกรัฐมนตรีนับแต่นั้นเป็นต้นมา ลิชเทินราเดอแม้เป็นรักษาการนายกรัฐมนตรี แต่อำนาจและบารมีเขาจำกัดอยู่ในส่วนกลางเท่านั้น อำนาจส่วนใหญ่ในจักรวรรดิถูกครอบงำโดยดยุกออทโท ฟอน เบราน์ชไวค์ และเฟือสท์วิลเฮล์ม ฟอน ลิทเทินไฮม์ ซึ่งเป็นราชบุตรเขยในจักรพรรดิฟรีดริชที่ 4

แม้ว่าลิชเทินราเดอเป็นบุคคลที่มีความทะเยอทะยาน เจ้าเล่ห์ แต่ก็มีความซื่อสัตย์ในฐานะข้าราชการและเป็นห่วงอนาคตของจักรวรรดิ ด้วยเหตุนี้เขาจึงเกลียดชังดยุกแห่งเบราน์ชไวค์และเฟือสท์แห่งลิทเทินไฮม์ที่เขามองว่าเป็นพวกคนโลภ

ลิชเทินราเดอเเป็นหนึ่งในบุคคลที่ไม่สบายใจกับการเติบใหญ่ของไรน์ฮาร์ด และมองว่าไรน์ฮาร์ดเป็นตัวอันตราย แต่เมื่อจักรพรรดิฟรีดริชที่ 4 สวรรคตในปีอวกาศที่ 796 ตามธรรมเนียมแล้ว เขาจะต้องลาออกจากตำแหน่งรักษาการนายกรัฐมนตรี อย่างไรก็ตาม ลิชเทินราเดอไม่อาจปล่อยให้จักรวรรดิตกอยู่ในมือของเบราน์ชไวค์หรือลิทเทินไฮม์ เขาจึงยอมร่วมมือกับจอมพลไรน์ฮาร์ด อัญเชิญท่านชายแอร์วิน โยเซฟ วัยห้าขวบ โอรสของมกุฎราชกุมารลูทวิชผู้ล่วงลับ ขึ้นเป็นไคเซอร์องค์ใหม่

ภายหลังแอร์วิน โยเซฟ ขึ้นครองราชย์ ลิชเทินราเดอเลื่อนบรรดาศักดิ์ตนเองเป็นดยุก และดำรงตำแหน่งนายกรัฐมนตรีอย่างเป็นทางการ ควบตำแหน่งผู้สำเร็จราชการแผ่นดิน ลิชเทินราเดอแต่งตั้งไรน์ฮาร์ดเป็นผู้บัญชาการกองเรืออวกาศแทนจอมพลมึคเคินแบร์เกอร์ที่ขอเกษียณ อีกด้านหนึ่ง เบราน์ชไวค์และลิทเทินไฮม์ ก็จับมือกันก่อตั้งสันนิบาตลิพชตัท เพื่อต่อต้านลิชเทินราเดอ-โลเอินกรัมม์

เมษายน ปีอวกาศที่ 797 ลิชเทินราเดอเปิดทางให้ไรน์ฮาร์ดยึดอำนาจในกองทัพ และจับกุมขุนนางสังกัดเบราน์ชไวค์-ลิทเทินไฮม์ในดาวหลวง นายพลสังกัดไรน์ฮาร์ดนำกำลังทหารบุกยึดกระทรวงการสงครามเพื่อจับกุมจอมพลเอเรินแบร์ค และบุกยึดกองบัญชาการใหญ่กองทัพจักรวรรรดิเพื่อจับกุมจอมพลชไตน์โฮฟ จากนั้น ลิชเทินราเดอลงนามแต่งตั้งไรน์ฮาร์ดเป็นผู้บัญชาการสูงสุดกองทัพจักรวรรดิ ไรน์ฮาร์ดจึงมีอำนาจเบ็ดเสร็จในกิจการทหารทั้งปวง ลิชเทินราเดอกับไรน์ฮาร์ดจึงกลายเป็นสองผู้มีอำนาจที่สุดในจักรวรรดิกาแล็กซี

## ถูกรัฐประหาร

ขณะที่ไรน์ฮาร์ดติดราชการสงครามในการทัพลิพชตัท ลิชเทินราเดอเริ่มสมคบกับขุนนางในดาวหลวงเพื่อวางแผนแทงข้างหลังไรน์ฮาร์ด แต่แล้วในวันที่ 27 กันยายน ก็ถูกกองเรือสังกัดไรน์ฮาร์ดบุกเข้าดาวหลวงอย่างฉับพลัน พลเอกร็อยเอินธาลนำกำลังทหารบุกเข้าบ้านพักและจับกุมเขา ใส่ร้ายเขาว่าเป็นผู้อยู่เบื้องหลังความพยายามลอบสังหารไรน์ฮาร์ด ลิชเทินราเดอถูกบังคับให้ฆ่าตัวตายในเวลาต่อมา
จักรพรรดิเอริชที่ 2

**จักรพรรดิเอริชที่ 2** ทรงเป็นไคเซอร์กาแล็กซีองค์ที่ 15 แห่งราชวงศ์โกลเดินบาม ครองราชย์ใน ปีอวกาศที่ 562

## ประวัติ

จักรพรรดิเอริชที่ 2 เดิมมียศขุนนางเป็น "เฟือสท์แห่งลินเดอร์โฮฟ" (Fürst von Linderhof) เขาเป็นโอรสของแกรนด์ดยุกอันเดรอัส ผู้เป็นอนุชาของจักรพรรดิริชชาร์ทที่ 3 รัชกาลที่สิบสาม

ในปีอวกาศที่ 556 แกรนด์ดยุกเอากุสท์ ลูกพี่ลูกน้องของเขา ขึ้นครองราชย์เป็นจักรพรรดิเอากุสท์ที่ 2 และเริ่มสังหารคู่แข่งทางการเมือง ทำให้เกิดการนองเลือดในดาวหลวงโอดิน อย่างไรก็ตาม เฟือสท์แห่งลินเดอร์โฮฟหลบหนีออกจากดาวหลวงโอดินตั้งแต่ก่อนการกวาดล้าง เมื่อจักรพรรดิเอากุสท์ที่ 2 ฉุกคิดได้ว่าลินเดอร์โฮฟยังรอดชีวิตอยู่ จึงมีหมายเรียกให้ลินเดอร์โฮฟมารายงานตัวที่ดาวหลวง แต่ลินเดอร์โฮฟขัดขืนหมายเรียก

เฟือสท์แห่งลินเดอร์โฮฟถูกสถานการณ์บีบบังคับให้ทำการต่อต้านด้วยกำลัง ในตอนแรก เขาคาดการณ์ว่าตนเองจะพ่ายแพ้ และเตรียมแคปซูลไซยาไนด์ไว้กับตัวเสมอเพื่อฆ่าตัวตายในเวลาคับขัน อย่างไรก็ตาม เขาคาดการณ์ผิดถนัด นายพลหนุ่มสามท่าน ซึ่งนำโดยกราฟคอนราท ไฮนทซ์ ฟอน โลเอินกรัมม์ เข้าสาบานความภักดีต่อเฟือสท์แห่งลินเดอร์โฮฟ อีกด้านหนึ่ง จักรพรรดิเอากุสท์ก็ส่งกองกำลังปราบปรามออกจากดาวหลวง

เนื่องจากจักรพรรดิเอากุสท์ที่ 2 มีพระจริตเถื่อนและไม่น่าเคารพนับถือ ทหารของกองกำลังปราบปรามจึงไม่มีจิตใจที่จะต่อสู้เพื่อจักรพรรดิของตนเอง พวกเขาเกือบทั้งหมดยอมจำนนต่อกองทัพลินเดอร์โฮฟในยุทธการบราเบิน-ทราร์บัค ด้วยเหตุนี้ กองทัพลินเดอร์โฮฟเคลื่อนพลสู่ดาวหลวงโอดินอย่างรวดเร็ว และพบว่าจักรพรรดิเอากุสท์ถูกสังหารสิ้นพระชนม์แล้วโดยฝีมือของพลจัตวาชานบัค ผู้บัญชาการทหารรักษาพระองค์

เฟือสท์แห่งลินเดอร์โฮฟจึงขึ้นครองราชย์เป็นจักรพรรดิเอริชที่ 2 การครองราชย์ของพระองค์ทำให้จักรวรรดิกาแล็กซีพ้นจากยุคมืดแห่งการนองเลือด พระองค์จึงได้รับสมัญญานามว่า "ผู้ห้ามเลือด" พระองค์เลื่อนยศพลจัตวาชานบัคเป็นพลเอก ในความดีความชอบที่เป็นผู้กำจัดทรราช และโปรดให้ประหารชีวิตพลเอกชานบัค โทษฐานที่เขาเป็นคนสนิททรราชและมีส่วนร่วมก่ออาชญากรรม
เฮ็ลมูท เร็นเนินคัมพฟ์

**เฮ็ลมูท เร็นเนินคัมพฟ์** เป็นนายทหารจักรวรรดิกาแล็กซี ต่อมาได้ดำรงตำแหน่งข้าหลวงใหญ่จักรวรรดิประจำไฮเนสเซิน

## ประวัติ

ในปีอวกาศที่ 792 เร็นเนินคัมพฟ์ในยศพันเอกประจำอยู่ที่ปราการอีเซอร์โลน และเป็นผู้บังคับบัญชาโดยตรงของพันตรีไรน์ฮาร์ด ฟอน มือเซิล เขาเป็นผู้มอบภารกิจตามจับกุมเรือของกราฟแห่งแฮกซ์ไฮเมอร์ ที่พยายามหลบหนีไปเสรีพันธมิตรพร้อมกับเครื่องปล่อยอนุภาคเซฟเฟิลตัวต้นแบบ

ในปีอวกาศที่ 798 เร็นเนินคัมพฟ์ในยศพลเอกปรากฎตัวเพื่อทดสอบความสามารถในการวาร์ปของปราการไกแอสบวร์ค และต่อมาเขาได้เข้าร่วมในปฏิบัติการรักนาร็อก เขาร่วมรบในยุทธการอีเซอร์โลนครั้งที่ 9 อยู่ใต้บัญชาของพลเอกอาวุโสออสคาร์ ฟอน ร็อยเอินธาล กองเรือของเรนเนินคัมพฟ์สามารถรอดพ้นกับดักของพลตรีดัสตีย์ แอตเทนบะระ มาได้ โดยได้รับความเสียหายปานกลาง

ต่อมาในเดือนมีนาคม ปีอวกาศที่ 799 เร็นเนินคัมพฟ์ได้รับคำสั่งให้เข้าสนับสนุนกองเรือชไตน์เม็ทซ์ ซึ่งปะทะกับกองเรือหยางในยุทธการหลุมดำ ความระวังตัวเกินไปของเร็นเนินคัมพฟ์ทำให้กองเรือหยางและสามารถหนีจากสนามรบ

เมื่อเสรีพันธมิตรดาวเคราะห์ยอมจำนนต่อจักรวรรดิและทำสนธิสัญญาบาอลัต พลเอกอาวุโสเรนเนินคัมพฟ์ได้รับตำแหน่งข้าหลวงใหญ่จักรวรรดิประจำไฮเนสเซิน ในฐานะผู้แทนจักรพรรดิไรน์ฮาร์ด เร็นเนินคัมพฟ์เรียกร้องให้รัฐบาลเสรีพันธมิตรจับกุมจอมพลหยางเหวินหลี่ฐานกระทำผิดตามรัฐบัญญัติป้องกันการก่อความไม่สงบ เนื่องจากต้องสงสัยว่าอาจวางแผนประทุษร้ายจักรวรรดิ อย่างไรก็ตาม เหตุการณ์ดังกล่าวได้รับการตอบโต้ทาง อาวุธจากกรมทหารโรเซินริทเทอร์ หยางหลบหนีจากที่คุมขัง และจับตัวเร็นเนินคัพฟ์เป็นตัวประกันเพื่อหนีจากไฮเนสเซิน

เร็นเนินคัมพฟ์อับอายที่ถูกคุมขังและถูกหลอกโดยเฮเบโล่ จึงฆ่าตัวตายในห้องขัง หยางและพวกจึงเก็บร่างของเขาไว้และอ้างว่าเขามีชีวิตอยู่ ต่อมาพวกเขาคืนร่างเรนเนินคัพฟ์ให้แก่จักรวรรดิทางแคปซูลอวกาศ การตายของเรนเนินคัพฟ์ทำให้จักรวรรดิประกาศบอกเลิกสนธิสัญญาบาอลัต และเริ่มบุกครองเสรีพันธมิตร
ลือเบค

***ลือเบค*** เป็นเรือธงของนายพลไนด์ฮาร์ท มึลเลอร์ ซึ่งเขาได้ใช้งานเป็นเวลาเกือบ 2 ปี

## ประวัติ

เรือธงลือเบคจัดเป็นเรือประจัญบาน ปรากฏเป็นครั้งแรกในช่วงสงครามกลางเมือง จากนั้นก็มีบทบาทในยุทธการอีเซอร์โลนครั้งที่ 8 โดยที่พลเอกมึลเลอร์ทำหน้าที่เป็นรองแม่ทัพภายใต้สังกัดพลเอกเค็มพฟ์ แต่ทว่าทั้งสองคนได้พ่ายแพ้ให้กับกลยุทธ์ของหยางเหวินหลี่ มึลเลอร์ได้นำเรือธงลือเบค กลับไปยังปราการไกแอสบวร์คเพื่อเตรียมการถอยทัพ แต่แล้วปราการไกแอสบวร์คก็ถูกทำลายโดยลำแสงฆ้อนแห่งธอร์ และตัวเรือลือเบคก็ได้รับความเสียหายอย่างหนัก จากการไปชนกับเรือประจัญบานของฝ่ายเดียวกัน ยังโชคดีที่มึลเลอร์สามารถนำเรือลือเบคและเรือที่เหลืออีก 700 ลำ กลับไปยังดาวหลวงโอดิน

ต่อมา เรือธงลือเบคได้เข้าร่วมปฏิบัติการรักนาร็อก ในช่วงยุทธการเวอร์มิลเลียน เขาได้เรือธงลือเบคเข้าป้องกันเรือธงบรึนฮิลด์จากการโจมตีของฝ่ายเสรีพันธมิตร ซึ่งเรือลือเบคก็ได้รับความเสียหายหนักและใกล้อัปปาง มึลเลอร์จึงตัดสินใจย้ายส่วนบัญชาการไปที่เรือประจัญบานน็อยชตัท ก่อนที่เรือลือเบคจะถูกทำลายไม่กี่นาที

## อาวุธและยุทธโธปกรณ์

เรือธงลือเบค มีอาวุธและยุทธโธปกรณ์ดังต่อไปนี้

* ปืนใหญ่ทางด้านหน้า 14 กระบอก
* ปืนใหญ่ทางประตูหลัก 22 กระบอก
* ปืนใหญ่ทางกราบขวา 22 กระบอก
* ยานรบวัลคือเรอ 60 ลำ
ค่ายกักกันเอโคเนีย

**ค่ายกักกันเอโคเนีย** เป็นค่ายกักกันของเสรีพันธมิตร ใช้สำหรับกักกันตัวเชลยสงครามชาวจักรวรรดิที่ถูกเสรีพันธมิตรจับกุมตัว ค่ายกักกันนี้ตั้งอยู่ในดาวเคราะห์เอโคเนียในระบบดาวแทนาทอส ไม่ไกลจากค่ายกักกันเป็นที่ตั้งของเมืองเอโคเนียโพลิส

ค่ายกักกันเอโคเนียมีลักษณะเป็นค่ายสี่เหลี่ยมจัตุรัสที่มีกำแพงคอนกรีตล้อมรอบสามชั้น ในค่ายแบ่งออกเป็นสี่แดนด้วยกัน แต่ละแดนมีอาคารเรือนนอน 54 หลัง ข้อมูลในปีอวกาศที่ 788 ระบุว่า ค่ายกักกันนี้มีเจ้าหน้าที่ 3,600 คน ซึ่งทำหน้าที่ดูแลเชลยศึกจำนวน 55,400 คน
ฟรันเซสก์ โรมสกี

**นายแพทย์ ฟรันเซสก์ โรมสกี** เป็นแพทย์ชาวเสรีพันธมิตรดาวเคราะห์ ซึ่งต่อมากลายเป็นผู้นำของดาวเคราะห์เอลฟาซีล

## ภูมิหลัง

ภูมิหลังของเขาไม่เป็นที่ปรากฎมากนัก ทราบแค่ว่าสมัยที่เขาเป็นแพทย์ มีความคุ้นเคยกับมารดาของเฟรเดริกา กรีนฮิลล์ จนกระทั่งหลายปีต่อมา ภายหลังเสรีพันธมิตรดาวเคราะห์ลงนามในสนธิสัญญาบาอลัตกับจักรวรรดิกาแล็กซีและสูญเสียอุดมการณ์สมัยสร้างชาติ โรมสกีไม่เห็นด้วยกับท่าทีและการกระทำของรัฐบาลในดาวหลักไฮเนสเซิน เขารวบรวมกลุ่มคนที่มีความคิดแบบเดียวกัน และกลายเป็นผู้นำขบวนการปฏิวัติเพื่อพิทักษ์อุดมการณ์ประชาธิปไตย

## หัวหน้ารัฐบาลเอลฟาซีล

13 สิงหาคม ปีอวกาศที่ 799 โรมสกีประกาศนำระบบดาวเอลฟาซีลแยกตัวออกจากเสรีพันธมิตรดาวเคราะห์ และสถาปนารัฐบาลอิสระเอลฟาซีลโดยมีตัวเขาเป็นหัวหน้ารัฐบาล ต่อมาในเดือนธันวาคม เขาให้การต้อนรับจอมพลหยางเหวินหลี่ ผู้เป็นวีรบุรุษแห่งระบอบประชาธิปไตย ซึ่งลี้ภัยจากดาวหลักไฮเนสเซิน เขาโน้มน้าวให้หยางเข้าร่วมกับรัฐบาลอิสระเอลฟาซีลจนเป็นผลสำเร็จ ส่งผลให้เอลฟาซีลมีกำลังทหารเป็นของตนเองชื่อว่ากองทัพเอลฟาซีลเผื่อการปฏิวัติ

มกราคม ปีอวกาศที่ 800 กองทัพเอลฟาซีลในบัญชาของแมร์คัทซ์ประสบความสำเร็จในการยึดคืนปราการอีเซอร์โลนจากจักรวรรดิ หยางจึงย้ายส่วนบัญชาการกองทัพเอลฟาซีลไปยังอีเซอร์โลน กระนั้น โรมสกีก็ยังคงปฏิบัติหน้าที่ในฐานะหัวหน้ารัฐบาลอยู่ในดาวเคราะห์เอลฟาซีล แต่แล้วเมื่อไคเซอร์ไรน์ฮาร์ดบัญชากองทัพจักรวรรดิด้วยองค์เอง เคลื่อนทัพจากระบบดาวบาอลัตเข้าสู่ปราการอีเซอร์โลนเพื่อรบกับหยางเหวินหลี่ (ซึ่งจะต้องผ่านเอลฟาซีลเสียก่อน) โรมสกีจึงประกาศว่าดาวเคราะห์เอลฟาซีลไร้การป้องกัน และสั่งอพยพประชากรเอลฟาซีลไปยังปราการอีเซอร์โลน

ไม่กี่เดือนถัดมา กองทัพเอลฟาซีลได้รับชัยชนะในยุทธการแห่งระเบียง ไคเซอร์ไรน์ฮาร์จึงต้องการพบปะพูดคุยกับหยาง หยางตอบรับเทียบเชิญโดยจะมีโรมสกีร่วมการพูดคุยด้วย อย่างไรก็ตาม ในเช้าวันที่ 1 มิถุนายน เรือลาดตระเวนเบาที่หยางและโรมสกีโดยสารก็ถูกโจมตีโดยเรือพาณิชย์ติดอาวุธของพลจัตวากองหนุนแอนดรูว์ ฟอล์ก เรือพิฆาตจักรวรรดิลำหนึ่งจึงรีบรุดไปยีงจุดเกิดเหตุและทำลายเรือพาณิชย์ลำดังกล่าว หลังเหตุการณ์เรียบร้อย กลุ่มทหารจักรวรรดิขอขึ้นเรือของโรมสกี อ้างว่าอยากจะกล่าวสวัสดีจอมพลหยาง

เมื่อกลุ่มทหารดังกล่าวขึ้นเรือ ก็พบกับโรมสกีที่มารอต้อนรับ กลุ่มทหารชักปืนจ่อและถามหาจอมพลหยาง โรมสกียังคงกล่าวกับอีกฝ่ายด้วยความสุภาพ แต่แล้วเขาก็ถูกยิงเข้ากลางลำคอจนเสียชีวิต
เจ็ดจอมพลแห่งบ่อน้ำราชสีห์

**เจ็ดจอมพลแห่งบ่อน้ำราชสีห์** เป็นฉายาของจอมพลผู้ค้ำจุนราชวงศ์โลเอินกรัมม์หลังการสวรรคตของไคเซอร์ไรน์ฮาร์ด

ก่อนที่ไรน์ฮาร์ดจะสวรรคต ทรงสั่งเสียให้ไคเซอร์รินฮิลเดอการ์ดดำรงตำแหน่งผู้สำเร็จราชการแผ่นดินหลังการสวรรคต และสั่งเสียให้เลื่อนยศพลเอกอาวุโสจำนวนหกคนที่มีชีวิตอยู่ขึ้นเป็นจอมพลแห่งจักรวรรดิ

ในนาทีไรน์ฮาร์ดสิ้นใจ ในจักรวรรดิมีจอมพลเหลืออยู่เพียงคนเดียวเท่านั้นคือมิทเทอร์ไมเออร์ ทำให้เขาเป็นจอมพลที่มีความอาวุโสสูงสุดในบรรดาเจ็ดจอมพล

## รายนาม

1. จอมพลวอล์ฟกัง มิทเทอร์ไมเออร์ (Wolfgang Mittermeyer)
2. จอมพลไนด์ฮาร์ท มึลเลอร์ (Neidhardt Müller)
3. จอมพลแอร์เนสท์ เม็คลิงเงอร์ (Ernest Mecklinger)
4. จอมพลเอากุสท์ ซามูเอล วาเลิน (August Samuel Wahlen)
5. จอมพลอุลริช เค็สเลอร์ (Ulrich Kessler)
6. จอมพลฟริทซ์ โยเซฟ บิทเทินเฟ็ลด์ (Fritz Josef Bittenfeld)
7. จอมพลแอนสท์ ฟอน ไอเซอนัค (Ernst von Eisenach)
ไฮดริช ลัง

**ไฮดริช ลัง** เป็นข้าราชการระดับสูงในกระทรวงมหาดไทยจักรวรรดิกาแล็กซี เขาเป็นอดีตอธิบดีกรมรักษาความสงบเรียบร้อยในสังคม ต่อมาเมื่อไรน์ฮาร์ดเป็นนายกรัฐมนตรีจักรวรรดิ ส่วนราชการนี้ก็ถูกยุบ ลังถูกกักบริเวณในบ้านพัก

ในระหว่างที่ถูกกักบริเวณ เขาขอเข้าพบพลเอกอาวุโสเพาล์ ฟอน โอเบอร์ชไตน์ และชี้ให้เห็นถึงความจำเป็นของการมีตำรวจลับ โอเบอร์ชไตน์เห็นชอบ ลังจึงได้คุมหน่วยงานความมั่นคงและตำรวจลับที่ชื่อว่ากองอำนวยการรักษาความมั่นคงภายใน ซึ่งเป็นหน่วยงานที่สืบทอดจากกรมรักษาความสงบฯ เพียงแต่ใช้ชื่อใหม่ อย่างไรก็ตาม แม้ลังเป็นข้าราชการกระทรวงมหาดไทย แต่ลังได้รับการหนุนหลังโดยจอมพลโอเบอร์ชไตน์ และมีแนวโน้มที่จะเชื่อฟังโอเบอร์ชไตน์มากกว่ารัฐมนตรีว่าการกระทรวงมหาดไทย

กรกฎาคม ปีอวกาศที่ 799 ลังติดตามจอมพลโอเบอร์ชไตน์เข้าร่วมประชุมสภาเสนาธิการสูงสุด ทั้งที่ตนเองไม่มีสิทธิ์เข้าประชุม ไม่เท่านั้น เขายังพูดจาขัดจอมพลมิทเทอร์ไมเออร์ ทำให้จอมพลร็อยเอินธาล ด่าทอลังอย่างรุนแรงกลางที่ประชุม เหตุการณ์นี้ทำให้ลังเกลียดแค้นร็อยเอินธาล และพยายามหาทางทำลายจอมพลร็อยเอินธาล เป็นจุดเริ่มต้นของความบาดหมางที่จะลุกลามใหญ่โตในอนาคต

หลังการเสียชีวิตของเขา มีการเปิดเผยว่าเขาเจียดเงินเดือนส่วนหนึ่งบริจาคให้แก่ภาคการศึกษาและสังคมสงเคราะห์โดยไม่ประสงค์ออกนาม ตั้งแต่สมัยเป็นข้าราชการชั้นผู้น้อย
ย็อบ ทรือนีท

**ย็อบ ทรือนีท** เป็นนักการเมืองเสรีพันธมิตรดาวเคราะห์ ดำรงตำแหน่งประธานกรรมาธิการกลาโหมในรัฐบาลรอยัล แซนฟอร์ด ต่อมาได้รับเลือกเป็นประธานคณะมนตรีสูงสุด

## ประวัติ

อดีตของทรือนีทไม่เป็นที่ปรากฎชัดนอกจากข้อมูลว่าเคยเป็นนายร้อยในกองทัพ อย่างไรก็ตาม ในช่วงที่เป็นทหาร เขาไม่เคยย่างกรายออกจากไฮเนสเซินเลย ข้อเท็จจริงที่เขาไม่เคยออกไปยังแนวรบข้อนี้กลายเป็นวิจารณ์ของสาธารณะบ้างในเวลาต่อมา อย่างไรก็ตาม มันดูเป็นเรื่องธรรมดาสำหรับนักการเมืองไปเสียแล้ว

ปีอวกาศที่ 788 ทรือนีทซึ่งเป็นนักการเมืองดาวรุ่งได้รับเลือกเป็นประธานกรรมาธิการกลาโหมคนใหม่ ในวันที่ 9 ตุลาคมของปีเดียวกันนั้นเอง เขาเข้าร่วมพิธีศพของ อัลเฟรด โรซาส อดีตวีรบุรุษของชาติและเป็นสมาชิกคนสุดท้ายของคณะมาเฟียปี 730

ในช่วงดำรงตำแหน่งนี้เอง ทรือนีทเข้าไปเกี่ยวข้องกับกลุ่มชาตินิยมหัวรุนแรงอย่างคณะอัศวินรักชาติ ซึ่งต่อมาคณะนี้กลายเป็นมือเป็นเท้าของทรือนีทในด้านไม่ดี เมื่อศูนย์ยุทธนาธิการเสนอให้พลตรีหยางนำกำลังครึ่งกองเรือบุกยึดอีเซอร์โลน ทรือนีทไม่เชื่อเลยว่ามันจะเป็นไปได้ แต่กระนั้น เขาก็ไม่คัดค้านปฏิบัติการนี้แต่อย่างใด เขาคิดแต่เพียงว่าถ้าปฏิบัติการล้มเหลว เขาจะสามารถกำจัดหยางและซีโทเลไปพร้อมกัน

ภายหลังหยางสามารถยึดปราการอีเซอร์โลน ทรือนีทเป็นหนึ่งในเสียงส่วนน้อยของคณะมนตรีสูงสุดที่ลงคะแนนคัดค้านการรุกรานจักรวรรดิ เนื่องจากหากแผนล้มเหลวเขาก็ยังมีข้อแก้ตัวได้ เมื่อท้ายที่สุดการรุกรานล้มเหลวบนความตายของทหาร 20 ล้านคน รัฐบาลแซนฟอร์ดจึงลาออกทั้งคณะเพื่อรับผิดชอบ แต่ทรือนีทได้รับเลือกเป็นประธานคณะมนตรีสูงสุดคนใหม่ ผู้รับตำแหน่งประธานกรรมาธิการกลาโหมต่อจากเขาคือเนโกรพอนตี

## ประธานคณะมนตรีสูงสุด

ไม่นานหลังทรือนีทดำรงตำแหน่งประธานคณะมนตรีสูงสุด ก็เกิดการรัฐประหารโดยคณะทหารรักษาชาติในเดือนเมษายน ปีอวกาศที่ 797 ทรือนีทหายตัวจากบ้านพักอย่างไร้ร่องรอย เมื่อหยางปราบคณะรัฐประหารสำเร็จ ทรือนีทปรากฎตัวโดยมีพวกสาวกเทรร่ารายล้อม ทรือนีทไม่ชอบที่หยางต่อต้านตนเอง แต่ก็ยอมรับว่าความสามารถหยางจำเป็นต่อชาติ

ในเดือนมีนาคม ปีอวกาศที่ 798 สังฆจักรเทรร่าบงการให้ทรือนีทสั่งการประธานกรรมาธิการกลาโหมเนโกรพอนตี เรียกตัวหยางจากอีเซอร์โลนเพื่อรับการสอบสวน (เพื่อบีบให้หยางยอมอ่อนน้อมต่อรัฐบาล) ในระหว่างการสอบสวนนั้น จักรวรรดิก็ยกทัพบุกระเบียงเฟซาน ทรือนีทให้เนโกรพอนตีรับผิดชอบลาออกคนเดียว

## พ้นจากอำนาจ

ในช่วงปฏิบัติการรักนาร็อกครั้งที่ 1 ดาวหลักไฮเนสเซินถูกปิดล้อมโดยกองเรือผสมของนายพลมิทเทอร์ไมเออร์และร็อยเอินธาล ทรือนีทตัดสินใจยอมจำนนอย่างไม่มีเงื่อนไข ท่ามกลางเสียงคัดค้านจากวอลเตอร์ ไอส์แลนด์ และจอมพลบิวค็อก ทรือนีทออกคำสั่งถึงกองเรือหยางให้หยุดรบในทันที หลังจากนั้น ทรือนีทได้ลงนามในสนธิสัญญาบาอลัตและประกาศลาออกจากตำแหน่ง ทรือนีทกลายเป็นที่เกลียดชังของประชาชนมหาศาล จนเขาไม่กล้าที่จะอยู่ในเสรีพันธมิตรดาวเคราะห์อีกต่อไป จึงขออนุญาตจากไรน์ฮาร์ด ย้ายไปพำนักในเฟซาน
เอมีล ฟอน เซลเลอ

**เอมีล ฟอน เซลเลอ** เป็นนักเรียนเตรียมทหารจักรวรรดิ และเป็นเด็กชาของไรน์ฮาร์ด ฟอน โลเอินกรัมม์

เอมีลเป็นบุตรชายของพันโทนายแพทย์ ฟอน เซลเลอ ผู้เสียชีวิตในยุทธการอมฤตสระ ฮิลเดอพบเอมีลในเห็นว่าเอมีลคล้ายกับเคียร์ชไอส์ น่าจะช่วยให้ไรน์ฮาร์ดมีสภาพจิตใจดีขึ้น จึงจัดแจงให้เอมีลมาคอยรับใช้ไรน์ฮาร์ดในช่วงก่อนปฏิบัติการรักนาร็อก

ไรน์ฮาร์ดมีสภาพจิตใจดีขึ้นอย่างที่คาดเมื่อมีเอมีลคอยอยู่ใกล้ เอมีลเป็นบุคคลเดียวที่ไรน์ฮาร์ดเรียกด้วยชื่อตัว แทนที่จะเรียกด้วยนามสกุล
สหพันธ์กาแล็กซี

การสถาปนาสหพันธ์กาแล็กซี ค.ศ. 2801

**สหพันธ์กาแล็กซี** เป็นรัฐชาติที่เคยปกครองมนุษยชาติทั้งปวงในกาแล็กซีระหว่างค.ศ. 2801 จนกระทั่งถูกยุบในปีค.ศ. 3110 มีศูนย์กลางอยู่ที่ดาวเคราะห์เธโอเรีย ในระบบดาวอัลดิบาแรน (ดาวโรหิณี)

## ภูมิหลัง

ความวุ่นวายตลอดสามศตวรรษ รวมถึงสงครามเทร์ร่า-ซิริอุส ระหว่างค.ศ. 2689 ถึง 2704 ทำให้มนุษยชาติบอบช้ำและอ่อนแอมาก มนุษยชาติต้องใช้เวลาพื้นตัวเกือบศตวรรษ จนกระทั่งในปีค.ศ. 2801 มนุษยชาติได้ย้ายศูนย์กลางทางการเมืองจากดาวโลกไปยังดาวเธโอเรียที่อยู่ห่างออกไป 65 ปีแสง และร่วมใจกันจัดตั้งและตั้งสหพันธ์กาแล็กซี พร้อมทั้งประกาศใช้ปีอวกาศที่ 1

## ยุคทอง

*บทความหลัก ยุคทองแห่งมนุษยชาติ*
ดาวนิคมทุกแห่งต่างเข้าร่วมเป็นส่วนหนึ่งของสหพันธ์ที่ปกครองด้วยระบอบประชาธิปไตยในระบบรัฐสภา มีกฎหมายปกป้องสิทธิเสรีภาพของประชาชนอย่างทั่วถึง

การสถาปนาสหพันธ์ทำให้เกิดความก้าวหน้าด้านวิทยาศาสตร์และเทคโนโลยีอย่างรวดเร็ว มีการสำรวจและตั้งรกรากในดาวใหม่ๆจากส่วนลึกของกาแล็กซีไปจนถึงปลายแขนกาแล็กซี อย่างไรก็ตาม การขยายอาณาเขตมากเกินไปทำให้ดาวนิคมที่อยู่ชายขอบห่างเหินจากอำนาจส่วนกลางจนรัฐบาลกลางสูญเสียการควบคุม นำไปสู่การถือกำเนิดขึ้นของสลัดอวกาศในเขตชายแดน

### สงครามปราบสลัดอวกาศ

ในปีอวกาศที่ 106 รัฐบาลสหพันธ์ได้จัดตั้งกองทัพสหพันธ์ขึ้นนำโดยนายพลไมเคิล คัฟเฟรนและนายพลคริสเพอร์ วูด และส่งกำลังไปยังเขตชายแดนเพื่อทำการปราบปรามสลัดอวกาศ ในปีอวกาศที่ 108 กองทัพสหพันธ์สามารถทำลายล้างฐานที่มั่นใหญ่ของสลัดอวกาศ แต่ก็ยังมีสลัดอวกาศที่เหลือรอดบางส่วน ด้วยเหตุนี้ สหพันธ์กาแล็กซีจึงยังต้องคงกองทัพสหพันธ์เอาไว้ อย่างไรก็ตาม ประชาชนชาวสหพันธ์นึกกลัวว่ากองทัพจะกลายเป็นแหล่งรวมอภิชนและเข้าครอบงำรัฐบาลจนสร้างความเสียหายแก่ประเทศชาติดั่งที่เคยเกิดกับรัฐบาลเอกภาพโลก ด้วยเหตุฉะนี้ สภามวลมนุษยชาติจึงควบคุมกองทัพด้วยความเอาใจใส่ การกีดกันกองทัพออกจากระบบการเมืองอย่างเคร่งครัด ทำให้สหพันธ์กาแล็กซีเกิดความสงบสุขและความรุ่งเรืองไปอีกเกือบสองร้อยปี

## ความเสื่อมถอย

ก่อนปีอวกาศที่ 208 ระบบสังคมของสหพันธ์กาแล็กซีเริ่มพังทลาย การค้นคว้าทางวิทยาศาสตร์และการขยายดินแดนของสหพันธ์หยุดชะงัก ประชาชนไม่มีความสนใจการเมืองการปกครองอีกต่อไป รัฐบาลจากการเลือกตั้งเดินออกนอกทำนองคลองธรรม และจมสู่วังวนแห่งการแย่งชิงอำนาจและผลประโยชน์เพื่อพวกพ้อง โครงสร้างพื้นฐานต่างๆซึ่งสร้างเสร็จครึ่งๆกลางๆถูกปล่อยทิ้งร้าง ผู้คนต่างจมสู่บ่วงยาเสพติด, การติดเหล้า, ความสำส่อน, ไสยศาสตร์ อัตราอาชญากรรมพุ่งทะยาน

ในปีอวกาศที่ 296 รูดอล์ฟ ฟอน โกลเดินบาม อดีตพลตรีของกองทัพสหพันธ์ผู้โด่งดัง จัดตั้งพรรคพันธมิตรปฏิรูปแห่งชาติ หลังผ่านการเลือกตั้งแค่ไม่กี่ครั้ง พรรคของเขาก็มีจำนวนผู้แทนมากเป็นอันดับหนึ่งในสภา เขาได้รับเลือกเป็นนายกรัฐมนตรีด้วยการลงคะแนนเสียงทางตรงจากประชาชน และควบตำแหน่งประธานาธิบดีโดยการลงมติของสภา ถือเป็นบุคคลที่ทรงอำนาจที่สุดในประวัติศาสตร์มนุษยชาติ เขาประกาศตนเป็น "กลสุลตลอดชีพ" ในปีอวกาศที่ 306

ในปีอวกาศที่ 310 รูดอล์ฟประกาศแปรสภาพสหพันธ์กาแล็กซีเป็นจักรวรรดิกาแล็กซีโดยมีตัวเขาเป็นจักรพรรดิองค์แรก และประกาศใช้ปีจักรวรรดิที่ 1 ท่ามกลางความยินดีของประชาชนข้างมาก ถือเป็นการปิดฉากสหพันธ์และระบอบประชาธิปไตยของกาแล็กซี

## อ้างอิง

1. ↑ 1.0 1.1 บทนำ - ประวัติศาสตร์ของกาแล็กซีโดยสรุป *ตำนานวีรบุรุษแห่งกาแล็กซี* เล่ม 1. เรื่องโดย โยชิกิ ทานากะ แปลโดย Walker Emp
2. ↑ LOGH: *Julian's Journey, Mankind's Journey*
คำขาด ค.ศ. 2682

**คำขาด ค.ศ.2682** เป็นคำขาดที่เหล่าดาวนิคมยื่นต่อรัฐบาลเอกภาพโลกกลางที่ประชุมสภามวลมนุษยชาติ เพื่อให้รัฐบาลเอกภาพปฏิบัติตามจำนวน 3 ข้อ ได้แก่:

1. ลดรายจ่ายของกองทัพ รวมทั้งลดขนาดของกองทัพที่ใหญ่โตเกินจำเป็นลง
2. สัดส่วนผู้แทนในสภามวลมนุษยชาติ ต้องสอดคล้องกับสัดส่วนประชากรในแต่ละเขตการปกครอง
3. ระบบทุนนิยมดาวโลก จะต้องยุติการก้าวก่ายทั้งหมดต่อกิจการภายในของดาวนิคมในทันที

ผู้อ่านคำขาดคือผู้แทนจากดาวลอนดรินาในระบบดาวซิริอุส อย่างไรก็ตาม คำขาดดังกล่าวกลับถูกเพิกเฉยโดยเอกภาพโลก รัฐบาลเอกภาพออกโฆษณาชวนเชื่อ "ภัยซิริอุส" ออกมาตอบโต้

## อ้างอิง

1. ↑ Legend of the Galactic Heroes ตอนที่ 56
สงครามกาแล็กซี

**สงครามกาแล็กซี** อาจหมายถึง

* สงครามกาแล็กซีครั้งที่หนึ่ง (ค.ศ. 2689 - 2704) (15 ปี)
	+ ระหว่างรัฐบาลเอกภาพโลก vs สภาปฏิวัติซิริอุส
* สงครามกาแล็กซีครั้งที่สอง (14 กรกฎาคม ปีอวกาศที่ 640 - 25 พฤษภาคม ปีอวกาศที่ 799) (158 ปี 10 เดือน)
	+ ระหว่างจักรวรรดิกาแล็กซี vs เสรีพันธมิตรดาวเคราะห์
* สงครามกาแล็กซีครั้งที่สาม (10 พฤศจิกายน ปีอวกาศ 799 - มิถุนายน ปีอวกาศที่ 801) (1 ปี 6 เดือน)
	+ ระหว่างนวจักรวรรดิกาแล็กซี vs เสรีพันธมิตรดาวเคราะห์ และรัฐบาลอิสระเอลฟาซีล และสาธารณรัฐอีเซอร์โลน
บรูซ แอชบีย์

**บรูซ แอชบีย์** เป็นนายทหารเสรีพันธมิตรดาวเคราะห์ ได้รับยกย่องเป็นวีรุบุรษของชาติ ตัวตนของเขาถูกหยิบยกตึ้นมาเป็นสัญลักษณ์ในการต่อต้านจักรวรรดิกาแล็กซี ในเอกสารของจักรวรรดิได้เรียกเขาว่าเป็น "ดาวดวงใหญ่ของพวกกบฏ"

แอชบีย์เป็นทหารที่โดดเด่นและประสบความสำเร็จที่สุดในประวัติศาสตร์เสรีพันธมิตร เขาจบการศึกษาเป็นที่หนึ่งของรุ่นและถูกกล่าวว่าเป็นนักเรียนยอดเยี่ยมที่สุดตั้งแต่ก่อตั้งโรงเรียนนายร้อยมา

เขาได้รับยศพลเอกในวัยเพียง 35 ปี และต่อมาได้เป็นผู้บัญชาการกองเรืออวกาศในเดือนมีนาคม ปีอวกาศที่ 745 เหล่านายทหารระดับสูงในคณะแอชบีย์ล้วนแต่เป็นอดีตเพื่อนร่วมชั้นเรียน พวกเขาทั้งหมดจบการศึกษาในปีอวกาศที่ 730 จึงถูกเรียกว่า "มาเฟียปี 730" แอชบีย์เป็นผู้ล้มแผนการสร้างปราการไว้ในระเบียงอีเซอร์โลนเนื่องจากมองว่ามันแพงเกินไป เขาพิสูจน์ให้เห็นว่าลำพังกลยุทธ์ที่เหมาะสม ก็เพียงพอต่อการป้องกันประเทศ

แต่ละครั้งที่แอชบีย์ชนะศึก มักจะส่งข้อความตบท้ายไปให้แก่ทัพจักรวรรดิเสมอ อย่างเมื่อจบยุทธการดราโกเนียในปีอวกาศที่ 742 แอชบีย์ส่งข้อความว่า *"นี่เป็นข้อความถึงกองทัพจักรวรรดิ: ชายคนที่พึ่งเอาชนะคุณคือบรูซ แอชบีย์ และชายคนที่จะชนะคุณในศึกครั้งหน้าก็จะคงเป็นบรูซ แอชบีย์ จงอย่าได้ลืม"*

แอชบีย์ได้รับชัยชนะในยุทธการติอามัตครั้งที่ 2 และเสียชีวิตในศึกครั้งนั้น วันเสียชีวิตของเขาถูกกำหนดเป็นวันหยุดประจำชาติ แม้แต่นายพลเผ่าหลินและทอพพาโรลแห่งยุทธการดากอนอันลือเลื่องก็ยังโด่งดังไม่เท่าเขา บุคคลเดียวที่ก้าวข้ามแอชบีย์คือหยางเหวินหลี่

แอชบีย์แต่งงานครั้งแรกขณะมีอายุ 23 ปีและหย่าหลังครองคู่กับภรรยาคนแรกสามปี เขาแต่งงานครั้งที่สองขณะมีอายุ 29 ปีและหย่าหลังครองคู่ไม่ถึงปี และแต่งงานครั้งที่สามกับหญิงที่ชื่อว่าลูซินดา

ในปีอวกาศที่ 788 ศูนย์ยุทธนาธิการได้รับจดหมายวันอังคารที่ลงชื่อโดยลูซินดาผู้ล่วงลับ จดหมายฉบับนั้นอ้างว่าแอชบีย์ไม่ได้เสียชีวิตในการรบ แต่ถูกฆาตกรรม
คัพเชอลังกา

**คัพเลอลังกา** เป็นดาวเคราะห์ในระบบดาวไม่ทราบชื่อภายในระเบียงอีเซอร์โลน ตั้งอยู่ห่างจากปราการอีเซอร์โลน 8.6 ปีแสง ลึกไปทางเสรีพันธมิตรดาวเคราะห์

ดาวเคราะห์คัพเชอมีคาบดาราคติ 668 วัน ในจำนวนนี้กว่า 600 วันเป็นฤดูเยือกแข็งที่มีกระแสลมเชี่ยวกราดและไม่เอื้ออำนวยต่อโจมตีด้วยอากาศยาน การรบจึงเกิดขึ้นเฉพาะภาคพื้นดิน แม้ว่าดาวเคราะห์ดวงนี้อุดมด้วยทรัพยากรธรรมชาติ แต่ก็ไม่ได้คุ้มค่าขนาดต้องทำสงครามกัน แค่เพราะทั้งสองฝ่ายไม่อยากให้อีกฝ่ายได้ดาวดวงนี้ไป จึงเกิดการสู้รบกันบนดาวดวงนี้ ด้วยเหตุนี้ ไรน์ฮาร์ดจึงมองว่าการสู้รบบนดาวดวงนี้เป็น "ศึกไร้ค่า" ร็อยเอินธาลกับมิทเทอร์ไมเออร์เคยประจำการที่ดาวดวงนี้เช่นกัน
ซิดนีย์ ซีโทเล

**ซิดนีย์ ซีโทเล** เป็นนายทหารเสรีพันธมิตรดาวเคราะห์ ตำแหน่งสุดท้ายคือผู้บัญชาการศูนย์ยุทธนาธิการ และเป็นผู้ผลักดันและสนับสนุนหยางเหวินหลี่

## ประวัติ

ภูมิหลังของซีโทเลไม่เป็นที่ปรากฎ นอกจากว่าเขาเป็นเพื่อนสมัยเด็กกับฌูเอา เฮเบโล่ นักการเมืองคนสำคัญ ก่อนปีอวกาศที่ 788 ซีโทเลในยศพลโทดำรงตำแหน่งผู้อำนวยการโรงเรียนนายร้อย ซึ่งตรงกับช่วงที่หยางเหวินหลี่เป็นนักเรียน

ปีอวกาศที่ 792 ซีโทเลในยศพลเอกเป็นผู้นำปฏิบัติการบุกยึดปราการอีเซอร์โลน (ยุทธการอีเซอร์โลนครั้งที่ 5) และเกือบจะสามารถพิชิตอีเซอร์โลนด้วยยุทธวิธี "parallel pursuit" ที่เขาคิดขึ้นมา ซึ่งเป็นยุทธวิธีที่นำกำลังทหารเข้าใกล้ขบวนเรือจักรวรรดิ และผลักดันกองเรือจักรวรรดิกลับเข้าใกล้ปราการ โดยเชื่อว่าปราการจะไม่สามารถยิงธอร์ฮัมเมอร์เนื่องจากพวกพ้องจะถูกลูกหลง อย่างไรก็ตาม ผู้บัญชาการฐานอีเซอร์โลน-พลเอกไคลส์ ตื่นตระหนกกลัวว่าจะเสียปราการอีเซอร์โลนให้ข้าศึก จึงตัดสินใจยิงธอร์ฮัมเมอร์ทั้งแบบนั้น สร้างความเสียหายต่อกองเรือจักรวรรดิและเสรีพันธมิตรจำนวนมาก ซีโทเลจำต้องนำกำลังที่เหลือรอดถอยกลับออกมา

ไม่เกินปีอวกาศที่ 795 ซีโทเลได้เลื่อนยศเป็นจอมพลและดำรงตำแหน่งผู้บัญชาการศูนย์ยุทธนาธิการ เขาเป็นหนึ่งในนายทหารส่วนน้อยที่ไม่ชอบประธานกรรมาธิการกลาโหมทรือนีท การดำรงตำแหน่งของเขาช่วยหยุดยั้งความอัปยศจากความปราชัยต่อเนื่องของกองทัพในทางอ้อม เนื่องจากเขาเป็นคนเสนอตั้งพลตรีหยางเหวินหลี่เป็นผู้บัญชาการคนแรกของกองเรือที่ 13 และมอบหมายภารกิจยึดปราการอีเซอร์โลนให้หยาง และประสบผลสำเร็จ ทำให้เขาได้ดำรงตำแหน่งผู้บัญชาการศูนย์ยุทธนาธิการต่ออีกวาระหนึ่ง โดยส่วนตัวของซีโทเลและหยางเชื่อว่าหากได้ปราการอีเซอร์โลนมาอยู่ในมือ ไฟสงครามก็จะเบาลง

หยางมองว่าการได้ปราการอีเซอร์โลน ทำให้การป้องกันประเทศมีความมั่นคงแล้ว จึงขอลาออกจากกองทัพไปใช้ชีวิตอิสระ แต่ถูกซีโทเลปฏิเสธเพราะคณะมนตรีสูงสุดกำลังประชุมเรื่องทำแผนรุกรานจักรวรรดิ การคงอยู่ของหยางจำเป็นต่อกองทัพ ซีโทเลไม่เห็นด้วยกับปฏิบัติการรุกรานโดยเด็ดขาด แต่ก็ทำอะไรไม่ได้เพราะเป็นการตัดสินใจจากรัฐบาล ท้ายที่สุด การรุกรานจบลงด้วยความพ่ายแพ้ยับเยิน ซีโทเลในฐานะบุคลากรหมายเลขหนึ่งของกองทัพ เลี่ยงไม่ได้ที่จะต้องลาออก ผู้รับตำแหน่งต่อจากซีโทเล คือพลเอกกูบรูซลี อดีตผู้บัญชาการกองเรือที่ 1

หลังเกษียณจากกองทัพ ซีโทเลกลับไปดูแลสวนผลไม้ที่บ้านเกิดในดาวเคราะห์กัชชีนา ต่อมาในช่วงที่เสรีพันธมิตรเกิดการรัฐประหาร ซีโทเลมาเยี่ยมและให้ประกาศสนับสนุนหยาง ทำให้หยางดีใจมาก

ในยุทธการอีเซอร์โลนครั้งที่ 11 ยุทธวิธี "parallel pursuit" ของซีโทเล ถูกพลเอกอาวุโสเอากุสท์ ซามูเอล วาเลิน และพลเอกวาเกินไซล์ของจักรวรรดิ นำไปแก้ไขปรับปรุงเพื่อชิงคืนปราการอีเซอร์โลนจากกองทัพรัฐบาลสาธารณรัฐอีเซอร์โลน
จักรพรรดิออทฟรีดที่ 4

**จักรพรรดิออทฟรีดที่ 4** เป็นไคเซอร์กาแล็กซีองค์ที่ 33 แห่งราชวงศ์โกลเดินบาม พระองค์เป็นโอรสในจักรพรรดิแอร์วิน โยเซฟที่ 1

พระองค์ไม่มีความสนพระทัยในราชการแผ่นดิน ตัวพระองค์ได้รับฉายาว่า "ผู้บ้ากาม" เนื่องจากทรงรวบรวมมีสาวงามไว้ในฮาเร็มกว่าหนึ่งหมื่นนาง พระองค์มีบุตรถึง 624 คนซึ่งในจำนวนนี้มี 388 คนที่มีชีวิตอยู่จนบรรลุนิติภาวะ การมีบุตรจำนวนมากเช่นนี้ก่อปัญหาตามมา โอรสจำนวนนับร้อยคนก่อให้เกิดขุนนางระดับสูงนับร้อยคน ส่วนบุตรหญิงก็ต้องถูกบังคับให้แต่งงานเข้าตระกูลสักแห่ง ซึ่งแน่นอนว่าตระกูลที่ว่าก็คือกลุ่มตระกูลขุนนาง

ในรัชสมัยของพระองค์มีนายทหารเก่งกาจนามว่า จอมพลเอ็ดมุนด์ ฟอน โซนเนินเฟ็ลด์ เขาถูกบังคับให้แต่งงานกับบุตรหญิงของไคเซอร์ เมื่อภรรยาคนแรกเสียชีวิตจากโรคร้าย เขาก็ถูกยัดเยียดให้แต่งงานกับอีกคน เป็นแบบนี้ซ้ำแล้วซ้ำอีก ท้ายที่สุด จอมพลโซนเนินเฟ็ลด์ก็เสียชีวิตในวัยสี่สิบเศษ หลังสมรสกับบุตรหญิงสี่คนของไคเซอร์

รัชสมัยของพระองค์สิ้นสุดในห้าปี อาจจะเนื่องด้วยพระองค์หมกมุ่นอยู่กามกิจมากเกินไป พระองค์สวรรคตคาเตียงอยู่ในตำหนักของวังหลัง ในยามที่พระองค์สวรรคต ยังมีหญิงสาวอีกกว่าห้าพันนางที่ยังไม่ได้ร่วมเตียงกับพระองค์
เกรกอร์ ฟอน ครุมบัค

ภาพจากภาพยนตร์​อนิเมะ​ ใน​ปี​ ค.ศ.1992

**เกรกอร์ ฟอน ครุมบัค** เป็ยนายทหารจักรวรรดิกาแล็กซี สังกัดกรมสารวัตรทหารจักรวรรดิ

## ประวัติ

ปีอวกาศที่ 792 ระหว่างที่พันตรีไรน์ฮาร์ด ฟอน มือเซิล เป็นผู้บังคับการเรือพิฆาต*แอมลันด์ 2* ประจำปราการอีเซอร์โลน ครุมบัคไปถึงปราการอีเซอร์โลนและแจ้งแก่พันเอกเฮลมูท เรนเนินคัมพฟ์ ผู้บังคับบัญชาของไรน์ฮาร์ด ว่าเขาเดินทางมาสอบสวนไรน์ฮาร์ดและเคียร์ชไอส์ตามหมายราชการลับเกี่ยวกับความมั่นคงแห่งชาติ เมื่อได้รับอนุญาตจากเรนเนินคัมพฟ์ ครุมบัคจึงเริ่มสอบสวนไรน์ฮาร์ดและเคียร์ชไอส์เกี่ยวกับการตายของพันเอกแฮร์เดอร์ที่ดาวเคราะห์คัพเชอลังกา

ครุมบัคใช้ประเด็นเรื่องการตายของแฮร์เดอร์เป็นฉากบังหน้า แต่แท้จริงแล้วเขารับคำสั่งจากเฟือสทินซูซานน่า ฟอน เพเนอมึนเดอ ให้หาข้ออ้างในการสังหารไรน์ฮาร์ด อย่างไรก็ตาม ก่อนที่ครุมบัคจะทันลงมือใดๆ ปราการอีเซอร์โลนก็ถูกทัพเสรีพันธมิตรเข้าโจมตี ครุมบัคไม่มีทางเลือกนอกจากตั้งขึ้นเรือพิฆาต*แอมลันด์ 2*ไปพร้อมกับไรน์ฮาร์ดและเคียร์ชไอส์เพื่อจับตามองพวกเขา เมื่อกลับมาที่ฐาน ครุมบัคแอบซุ่มโจมตีไรน์ฮาร์ดจนเกิดการยิงต่อสู้กัน ไรน์ฮาร์ดสามารถสังหารครุมบัคได้ด้วยการช่วยเหลือจากเคียร์ชไอส์

## อ้างอิง

* Legend of Galactic Heroes Gaiden: Golden Wings
เฟลิคซ์ มิทเทอร์ไมเออร์

**เฟลิคซ์ มิทเทอร์ไมเออร์** เป็นบุตรบุญธรรมของจอมพลวอล์ฟกัง มิทเทอร์ไมเออร์ กับเอวานเจลีน มิทเทอร์ไมเออร์

## ภูมิหลัง

บิดามารดาที่แท้จริงของเฟลิคซ์คือจอมพลออสคาร์ ฟอน ร็อยเอินธาล กับสตรีที่ชื่อว่าเอลฟรีเดอ ฟอน โคลเราช์ ซึ่งแม่ของโคลเราซ์มีศักดิ์เป็นหลานลุงของเคลาส์ ฟอน ลิชเทินราเดอ อดีตนายกรัฐมนตรีจักรวรรดิ

ความสัมพันธ์แบบฉาบฉวยกับร็อยเอินธาลทำให้นางตั้งครรภ์ นางอุ้มท้องโดยไม่ให้ใครรู้จนกระทั้งให้กำเนิดเด็กชายออกมา นางนำลูกชายของนางไปพบร็อยเอินธาลในวาระสุดท้าย ทิ้งเด็กไว้ที่นั่น และหนีออกมาตัวคนเดียว ร็อยเอินธาลสั่งเสียให้ไฮน์ริช ลัมแบร์ท บ่าวของตนเอง นำเด็กทารกไปมอบให้กับสองสามีภรรยามิทเทอร์ไมเออร์

ร็อยเอินธาลได้รับบาดเจ็บและเสียชีวิตในช่วงเหตุการณ์กบฏจอมพลร็อยเอินธาล จอมพลมิทเทอร์ไมเออร์นำกำลังทหารบุกมาถึงห้องทำงานของร็อยเอินธาล เขาพบกับลัมแบร์ท ยืนอุ่มเด็กทารกอยู่ข้างร่างไร้วิญญาณของร็อยเอินธาล บนโต๊ะทำงานของร็อยเอินธาลมีวิสกี้ถูกเตรียมไว้สองแก้ว ลัมแบร์ทอุ้มเด็กมาหามิทเทอร์ไมเออร์และบอกว่า *"จอมพลร็อยเอินธาล รอจอมพลมิทเทอร์ไมเออร์มาตลอดเลยครับ แต่สุดท้ายก็..."*

มิทเทอร์ไมเออร์และภรรยาตัดสินใจรับเด็กคนนี้ไว้เป็นลูกบุญธรรม และตั้งชื่อว่า "เฟลิคซ์" ที่แปลว่าความสุข มิทเทอร์ไมเออร์อุ้มเฟลิคซ์ไปเข้าเฝ้าไคเซอร์ไรน์ฮาร์ดที่กำลังประชวร ไรน์ฮาร์ดสั่งเสียให้เฟลิคซ์เป็นเพื่อนที่ดีกับอเล็คซานเดอร์ ซีคฟรีด ฟอน โลเอินกรัมม์ หลังจากไรน์ฮาร์ดสวรรคต มิทเทอร์ไมเออร์อุ้มเฟลิคซ์แหงนมองท้องฟ้าจรัสดาว เฟลิคซ์พยายามเอื้อมมือคว้าดวงดาว มิทเทอร์ไมเออร์จึงพูดขึ้นว่า "ลูกก็ด้วยเหรอ เฟลิคซ์?" และนั่นก็เป็นฉากจบของตำนาน
กองอำนวยการรักษาความมั่นคงภายใน

**กองอำนวยการรักษาความมั่นคงภายใน** เป็นหน่วยงานราชการของนวจักรวรรดิกาแล็กซี ในสังกัดกระทรวงมหาดไทย ถูกวางบทบาทให้ดูแลกิจการตำรวจลับ และจัดการกลุ่มบุคคลที่เป็นภัยคุกคามต่อรัฐบาลจักรวรรดิ หน่วยงานนี้มีไฮดริช ลัง เป็นผู้อำนวยการ

ในความเป็นจริง องค์กรนี้บ้างก็ลักลอบสมคบกับกลุ่มบุคคลที่เป็นภัยต่อจักรวรรดิ และกลายเป็นผู้อยู่เบื้องหลังการก่อการร้ายต่อจักรวรรดิเสียเอง กองอำนวยการรักษาความมั่นคงภายในเป็นผู้ลอบวางระเบิดในงานเลี้ยงที่มีเจ้าภาพคือนิโคลัส โบลติก ข้าหลวงต่างพระองค์แห่งเฟซาน จนทำให้บุคคลระดับสูงของจักรวรรดิบาดเจ็บและเสียชีวิตหลายคน โบลติกถูกจับกุมและถูกทำให้เป็นแพะรับบาป ว่าเขาเป็นผู้สมคบกับสังฆจักรเทรร่า

กองอำนวยการรักษาความมั่นคงภายในยังมีความพยายามในการบ่อนทำลายจอมพลออสคาร์ ฟอน ร็อยเอินธาล พวกเขาวางกับดักจนทำให้จอมพลร็อยเอินธาลกลายเป็นผู้ร้ายอย่างเลี่ยงไม่ได้ จนทำให้ร็อยเอินธาลจำต้องก่อกบฏต่อไคเซอร์ไรน์ฮาร์ด
เกรกอร์ ฟอน มึคเคินแบร์เกอร์

**เกรกอร์ ฟอน มึคเคินแบร์เกอร์** เป็นนายทหารจักรวรรดิกาแล็กซี ดำรงตำแหน่งผู้บัญชาการกองเรืออวกาศในรัชสมัยจักรพรรดิฟรีดริชที่ 4 มึคเคินแบร์เกอร์ได้รับการยอมรับเป็นผู้บัญชาการเก่งการรบ เขาเป็นหนึ่งในชนชั้นนำจักรวรรดิคนแรกๆที่เริ่มยอมรับในตัวไรน์ฮาร์ด ฟอน โลเอินกรัมม์ เขาตัดสินใจลาออกจากราชการทหารภายหลังการสวรรคตของจักรพรรดิฟรีดริชที่ 4 ไม่นานก่อนเกิดสงครามกลางเมืองจักรวรรดิ เขาปฏิเสธคำเชิญของพวกขุนนางใหญ่ให้เข้าร่วมสันนิบาตลิพชตัท

## ประวัติ

เกรกอร์เป็นบุตรชายของพลโทวิลเฮล์ม ฟอน มึคเคินแบร์เกอร์ หนึ่งในผู้บัญชาการกองเรือยุทธการซึ่งเสียชีวิตในยุทธการติอามัตครั้งที่ 2 อันเป็นสมรภูมิกับกองเรือเสรีพันธมิตรในบัญชาของพลเอกบรูซ แอชบีย์ ซึ่งก่อนที่บิดาจะตายได้สั่งเสียว่าอยากให้ลูกชายเข้ารับราชการทหารเจริญรอยตามบิดา เกรกอร์จึงเข้ากองทัพตามคำสั่งเสียและสามารถก้าวขึ้นมาในชั้นยศจอมพลและตำแหน่งผู้บัญชาการกองเรืออวกาศจักรวรรดิ

### ราชการทหาร

ด้วยความที่มึคเคินแบร์เกอร์มีชาติตระกูลดี ประกอบกับเป็นคนมีความสามารถ พวกขุนนางใหญ่จึงยอมรับในตัวเขา มึคเคินแบร์เกอร์ในตำแหน่งผู้นำกองทัพเคยเข้าร่วมในยุทธการวันฟรีท, ยุทธการอีเซอร์โลนครั้งที่ 6, ยุทธการติอามัตครั้งที่ 3 และยุทธการติอามัตครั้งที่ 4 ซึ่งอันสุดท้าย เขาเป็นคนสั่งให้ไรน์ฮาร์ดนำกองเรือเข้าไปหาศัตรูเพียงลำพัง หวังจะยืมมือศัตรูฆ่าไรน์ฮาร์ด อย่างไรก็ตาม ไรน์ฮาร์ดกลับสามารถมีชีวิตรอดมาได้และได้รับชัยชนะในศึกครั้งนั้นอย่างขาดลอย

ในตอนแรก มิคเคินแบร์เกอร์มีทัศนคติต่อไรน์ฮาร์ดเหมือนที่พวกขุนนางอื่นๆมี นั่นคือคิดว่าเด็กผมทองได้ตำแหน่งมาโดยอาศัยเส้นสายของพี่สาว อย่างไรก็ตาม ทัศนคติของมึคเคินแบร์เกอร์เริ่มเปลี่ยนไปเมื่อไรน์ฮาร์ดได้รับชัยชนะอย่างขาดลอยในยุทธการอัสทาร์ท

เมื่อกองทัพจักรวรรดิสูญเสียปราการอีเซอร์โลนแก่พลตรีหยางเหวินหลี่แห่งกองทัพกบฏ จอมพลมึคเคินแบร์เกอร์, จอมพลเอเรินแบร์ค และจอมพลชไตน์โฮฟ สามเสนีย์จักรวรรดิพร้อมใจกันถวายฎีกาลาออกเพื่อรับผิดชอบ แต่ได้ไรน์ฮาร์ดช่วยกราบทูลขอพระเมตตาจากไคเซอร์ ทำให้พวกเขาได้ดำรงตำแหน่งต่อไปโดยไม่ได้รับเงินเดือน ซึ่งก่อนที่ปราการอีเซอร์โลนจะถูกยึด มึคเคินแบร์เกอร์เคยเสนอให้ควบรวมตำแหน่งผู้บัญชาการอีเซอร์โลนเป็นตำแหน่งเดียว แต่ที่ประชุมของกระทรวงการสงครามไม่เห็นชอบ เนื่องจากตำแหน่งผู้บัญชาการระดับพลเอกจะหายไปหนึ่งตำแหน่ง โอกาสก้าวหน้าของนายพลระดับสูงก็จะแคบลง

### ออกจากราชการ

ภายหลังการสวรรคตอย่างทันด่วนของจักรพรรดิฟรีดริชที่ 4 จอมพลมึคเคินแบร์เกอร์ตระหนักดีว่าศึกชิงอำนาจกำลังจะอุบัติในจักรวรรดิกาแล็กซี และยังตระหนักถึงพลังความสามารถของไรน์ฮาร์ด เขาจึงชิงเกษียณตัวเองอย่างสงบและไม่ขอยุ่งเกี่ยวกับศึกชิงอำนาจหรือข้อราชการใดอีก และใช้ชีวิตในบั้นปลายอย่างสงบสุข ไม่ถูกรังควาญโดยระบอบใหม่ของไรน์ฮาร์ด
เอเรินแบร์ค

**เอเรินแบร์ค** เป็นนายทหารชาวจักรวรรดิกาแล็กซี ดำรงตำแหน่งรัฐมนตรีว่าการกระทรวงการสงครามในปลายสมัยจักรพรรดิฟรีดริชที่ 4 และต้นสมัยจักรพรรดิแอร์วิน โยเซฟที่ 2 เอเรินแบร์คเป็นจอมพลที่มีอายุมากที่สุดที่ยังรับราชการอยู่ในเวลานั้น

เอเรินแบร์คเกิดในตระกูลขุนนางจักรวรรดิ และเป็นผู้มีแนวคิดแบบหัวเก่า แต่ถึงแม้เขาจะติดอยู่กรอบความคิดแบบขุนนาง เอเรินแบร์คก็ถือเป็นบุคคลผู้มีความสามารถเหมาะสมกับการเป็นทหารอาชีพ

ในช่วงการทัพครั้งหนึ่งที่พลตรีมิทเทอร์ไมเออร์ยิงประหารลูกน้องที่เป็นญาติของพลเอกอาวุโสดยุกแห่งเบราน์ชไวค์ จนสร้างความเดือดดาลให้แก่เบราน์ชไวค์ เอเรินแบร์คพูดเชิงเป็นนัยว่า เบราน์ชไวค์ในฐานะผู้บัญชาการใหญ่มีส่วนผิดที่ไม่ปรามความบ้าคลั่งของญาติ และบอกว่าศาลทหารคือที่ที่จะตัดสินคดีของพลตรีมิทเทอร์ไมเออร์ตามหลักกฎหมายและหลักเหตุผล แต่เบราน์ชไวค์ไม่ต้องการให้ถึงเป็นคดีในศาลทหาร เพราะความชั่วร้ายของญาติตนจะถูกเปิดเผยด้วย เบราน์ชไวค์จึงส่งคนเพื่อพยายามฆ่าพลตรีมิทเทอร์ไมเออร์ในคุก แต่แล้วก็ถูกขัดขวางโดยไรน์ฮาร์ด เหตุการณ์ทำท่าจะบานปลายเมื่อไรน์ฮาร์ดยืนกรานจะเปิดเผยความจริงต่อสาธารณชน จอมพลเอเรินแบร์คจึงเข้ามาแทรกแซงและแจ้งต่อเบราน์ชไวค์ว่า ตัวเขาจะทำเหมือนไม่เคยมีอะไรเกิดขึ้น ไม่มีการเปิดศาลทหาร พลตรีมิทเทอร์ไมเออร์จะเป็นอิสระ ขณะเดียวกัน เขาในฐานะรัฐมนตรีว่าการกระทรวงการสงครามจะเสนอเลื่อนยศเป็นจอมพลให้แก่เบราน์ชไวค์สำหรับชัยชนะในการทัพคล็อพชต็อค ซึ่งถ้าเบราน์ชไวค์ไม่ยอมจนทำให้เรื่องฉาวของญาติถูกแฉ ชัยชนะของเบราน์ชไวค์ก็จะมีมลทิน เอเรินแบร์คจะไม่เสนอเลื่อนยศเขาเป็นจอมพล คำพูดของเอเรินแบร์คทำให้ดยุกแห่งเบราน์ชไวค์จำยอมรับข้อเสนอดังกล่าวในที่สุด

เมื่อกองทัพจักรวรรดิสูญเสียปราการอีเซอร์โลนให้แก่กองทัพเสรีพันธมิตรดาวเคราะห์ในปีอวกาศที่ 796 สามเสนีย์จักรวรรดิ ซึ่งรวมถึงเอเรินแบร์ค พร้อมใจกันถวายฎีกาลาออกจากตำแหน่งเพื่อแสดงความรับผิดชอบต่อเหตุการณ์ ไคเซอร์ฟรีดริชจึงจะมอบตำแหน่งหนึ่งให้แก่จอมพลไรน์ฮาร์ด ฟอน โลเอินกรัมม์ รองผู้บัญชาการกองเรืออวกาศ แต่ไรน์ฮาร์ดปฏิเสธ และช่วยกราบทูลขอพระราชทานอภัยโทษให้สามเสนีย์ สามเสนีย์จึงอยู่ในตำแหน่งต่อไป แต่ให้ริบเงินเดือนเข้าสู่กองทุนสงเคราะห์ทหารผ่านศึก

ไรน์ฮาร์ดขอให้เอเรินแบร์ค เว้นโทษให้แก่พันเอกเพาล์ ฟอน โอเบอร์ชไตน์ รองหัวหน้าฝ่ายเสนาธิการประจำผู้บัญชาการกองเรือประจำฐานอีเซอร์โลน ซึ่งหนีทัพกลับมายังดาวหลวงโอดิน เอเรินแบร์คไม่อยู่ในสถานะที่จะลงโทษโอเบอร์ชไตน์ขณะที่ตัวเองไม่ได้รับผิดชอบอะไรเลย จึงยินยอมตามคำขอของไรน์ฮาร์ด และสั่งโยกย้ายพันเอกโอเบอร์ชไตน์เข้าทำเนียมจอมพล ฟอน โลเอินกรัมม์

ก่อนเริ่มการทัพลิพชตัท เขาถูกบุกกุมตัวขณะทำงานอยู่ในอาคารกระทรวงการสงคราม โดยพลโทฟริทซ์ โยเซฟ บิทเทินเฟ็ลด์ ซึ่งรับคำสั่งจากจอมพลโลเอินกรัมม์ เขาถูกให้เกษียณจากราชการ และถูกกักบริเวณชั่วคราวจนสิ้นสุดการทัพลิพชตัท
อนุภาคเซฟเฟิล

เครื่องปล่อยอนุภาคเซฟเฟิลแบบกำหนดทิศ ระหว่างยุทธการอมฤตสระ

**อนุภาคเซฟเฟิล** เป็นอนุภาคไวไฟและมีแรงระเบิดสูง เดิมทีใช้ในการทำลายสิ่งก่อสร้างต่างๆ แต่ด้วยอานุภาพที่ร้ายแรงทำให้มีการนำไปประยุกต์ใช้ทางทหาร ทั้งในสมรภูมิภาคพื้นดินและอวกาศ

อนุภาคเซฟเฟิลถูกค้นพบโดยดร.คาร์ล เซฟเฟิล (*Karl Seffle*) นักวิทยาศาสตร์ประยุกต์แห่งสหพันธ์กาแล็กซี อนุภาคเซฟเฟิลไม่สามารถมองเห็นได้ด้วยตาเปล่า ไม่มีกลิ่น และไม่จำเป็นต้องใช้ออกซิเจนในการเผาไหม้ ทำให้สามารถใช้แม้กระทั่งในสุญญากาศ

ปลายศตวรรษอวกาศที่ 8 กองทัพจักรวรรดิมีโครงการที่ชื่อว่า *โครงการวิจัยเครื่องปล่อยอนุภาคเซฟเฟิลแบบกำหนดทิศ* ซึ่งอยู่ความรับผิดชอบของพลเอกอันโทน ฮิลเมอร์ ฟอน ชัฟท์ เจ้ากรมเทคนิควิทยาศาสตร์ทหารจักรวรรดิ ซึ่งหากอุปกรณ์นี้เสร็จสมบูรณ์ ดุลอำนาจทหารจะเปลี่ยนไม่มากก็น้อย

ในปีอวกาศที่ 792 ซึ่งเป็นระยะสุดท้ายของการวิจัยและพัฒนา แคว้นเฟซานเข้าแทรกแซงเพื่อรักษาดุลอำนาจ เฟซานร่วมมือกับขุนนางจักรวรรดิในการขโมยเครื่องต้นแบบเพื่อส่งต่อเทคโนโลยีนี้ให้แก่เสรีพันธมิตรดาวเคราะห์ แต่ระหว่างที่เรือของขุนนางผ่านระเบียงเฟซานก็ถูกจับกุมโดยพันโทไรน์ฮาร์ด ฟอน มือเซิล ตามหมายคำสั่งราชการลับจักรวรรดิ
จักรพรรดิออทฟรีดที่ 5

**จักรพรรดิออทฟรีดที่ 5** ทรงเป็นไคเซอร์กาแล็กซีองค์ที่ 35 แห่งราชวงศ์โกลเดินบาม

พระองค์ทรงเป็นจักรพรรดิที่ใช้จ่ายเงินแผ่นดินอย่างระมัดระวังและรอบคอบ แต่ทรงเป็นผู้ปกครองที่ไม่เฉียบขาด การตัดสินพระทัยในข้อราชการแผ่นดินมักจะทรงปรึกษาขุนนางและข้าราชการอยู่เสมอ

พระองค์ทรงอนุมัติให้กองทัพจักรวรรดิเริ่มสร้างปราการอีเซอร์โลน ในการนี้มอบหมายให้กราฟเซบัสทีอัน ฟอน ลือเดอริทซ์ เป็นผู้รับผิดชอบ การก่อสร้างหยุดงะชักลงหลายครั้ง เมื่องบประมาณที่ใช้ก่อสร้างบานปลายไม่สิ้นสุด พระองค์กดดันกราฟแห่งลือเดอริทซ์รับผิดชอบโดยการฆ่าตัวตาย

ปีอวกาศที่ 761 มกุฎราชกุมารริชชาร์ท พระโอรสองค์โหญ่ ต้องหาว่าวางแผนปลงพระชนม์ออทฟรีดและถูกประหารชีวิต ต่อมาในปีอวกาศที่ 764 มกุฎราชกุมารริชชาร์ทผู้ล่วงลับถูกพิสูจน์ว่าบริสุทธิ์และถูกใส่ร้ายโดยแกรนด์ดยุกคลีเมนทซ์ พระโอรสองค์รอง ต่อมาแกรนด์ดยุกคลีเมนทซ์พยายามหลบหนีไปเสรีพันธมิตรแต่ประสบอุบัติเหตุระหว่างทางจนสิ้นพระชนม์

จักรพรรดิออทฟรีดที่ 5 เสด็จสวรรคตในปีอวกาศที่ 765 จากภาวะหัวใจวาย ทำให้แกรนด์ดยุกฟรีดริช พระโอรสองค์เล็ก ได้ขึ้นครองราชสมบัติเป็นจักรพรรดิฟรีดริชที่ 4
Anika Hunter

## Rodzina

* Dominique Peters † (Biologiczna matka)
* Sandy Jackson (Biologiczny ojciec)
* Oliver Peters (Biologiczny brat)
* Dottie Peters (Biologiczna ciocia)
* Markus Degrude (Biologiczny wujek)
* Kate Hunter (Adoptowana matka)
* Erik Hunter (Adoptowany ojciec)
* Daniel Hunter (Adoptowany brat)
* Tess Hunter (Adoptowana siostra)
* Sal Hunter (Adoptowany brat)
* Max Hunter (Adoptowany brat)
* Jake Hunter (Adoptowany brat)
* Evie Hunter (Adoptowana siostra)
* Hedwig Hunter (Adoptowana ciocia)
* Eugene Hunter (Adoptowany wujek)
* Kees Hunter (Adoptowany dziadek - nieznany stopień)

**Anika „Nika” Peters (Hunter)** to główna bohaterka serialu. Występuje we wszystkich odcinkach.

## Osobowość

Anika ma dużą wyobraźnie, jest wrażliwa i zabawna. Większość rodziny opiekuję się nią, chociaż sama tego nie wymaga i jest w stanie poradzić sobie.

## Wygląd

Anika jest brunetką. Ma zazwyczaj włosy spięte w kok. Jest szczupła i ma jasną cerę. W pierwszym sezonie jest podobnego wzrostu do Sala, w drugim jest od niego niższa.

## Ciekawostki

* Jest uważana za najbardziej towarzyską w rodzinie.
* Anika jest również znana z tego, że dużo mówi.
* Jest w rodzinie najdłużej, co dokładniej zostało wytłumaczone w sezonie 3.
* Dostała od Maxa ksywkę „Sprytna Małpka”.
รัฐบาลโดยธรรมแห่งจักรวรรดิกาแล็กซี

**รัฐบาลโดยธรรมแห่งจักรวรรดิกาแล็กซี** เป็นคณะที่อ้างตัวเป็นรัฐบาลพลัดถิ่นของจักรวรรดิกาแล็กซี จัดตั้งขึ้นที่ดาวไฮเนสเซินในเดือนสิงหาคม ปีอวกาศที่ 798 ภายหลังสิ้นสุดสงครามกลางเมืองจักรวรรดิ รัฐบาลพลัดถิ่นชุดนี้มีเป้าหมายโค่นล้มอำนาจของไรน์ฮาร์ด ฟอน โลเอินกรัมม์ และต้องการฟื้นฟูอำนาจของราชวงศ์โกลเดินบาม

ผู้นำรัฐบาลพลัดถิ่นคือนายกรัฐมนตรีย็อคเฮิน ฟอน เร็มไชด์ อดีตข้าหลวงใหญ่จักรวรรดิประจำเฟซาน รัฐบาลพลัดถิ่นอาศัยจักรพรรดิแอร์วิน โยเซฟที่ 2 วัยเพียงหกขวบ ที่ถูกลักพาตัวจากดาวหลวงโอดิน เป็นเครื่องรับรองความชอบธรรม สมาชิกของรัฐบาลพลัดถิ่นนี้ประกอบด้วยขุนนางในอดีตสันนิบาตลิพชตัทซึ่งลี้ภัยทางการเมืองมาจากจักรวรรดิ

คณะรัฐมนตรีโดยธรรมแห่งจักรวรรดิ ให้คำมั่นต่อรัฐบาลเสรีพันธมิตรดาวเคราะห์ ว่าเมื่อหวนคืนสู่อำนาจการปกครองจักรวรรดิตามสิทธิธรรม จะทำการร่างรัฐธรรมนูญ จัดตั้งรัฐสภา เปิดให้ประชาชนมีส่วนร่วมในการปกครอง และสถาปนาความสัมพันธ์ทางการทูตและทางการค้ากับเสรีพันธมิตรดาวเคราะห์

20 กันยายน ไรน์ฮาร์ดในฐานะนายกรัฐมนตรีจักรวรรดิ ประกาศการสละราชสมบัติของจักรพรรดิแอร์วิน โยเซฟที่ 2 และอัญเชิญท่านหญิงวัยทารก ขึ้นเป็นจักรพรรดินีนาถคาธาริน โดยมีดยุกแห่งเพ็จนิทซ์เป็นผู้สำเร็จราชการแผ่นดิน ไรน์ฮาร์ดใช้การดำรงอยู่ของรัฐบาลพลิ่นถิ่นนี้เป็นข้ออ้างในการประกาศสงครามต่อเสรีพันธมิตรดาวเคราะห์ และดำเนินปฏิบัติการทางทหารที่ชื่อว่ารักนาร็อก

หลังจากที่กองทัพใหญ่ของไรน์ฮาร์ดบุดยึดระเบียงเฟซานโดยฉับพลัน และบุกเข้าอาณาเขตเสรีพันธมิตรดาวเคราะห์ในวันที่ 8 มกราคม ปีอวกาศที่ 799 บรรดาสมาชิกคณะรัฐมนตรีก็ต่างหนีเอาตัวรอด เหลือเพียงองค์ยุวจักรพรรดิ, กราฟแห่งเร็มไชด์ กับนายพลแมร์คัทซ์ที่ยังอยู่ในทำเนียบรัฐบาลพลัดถิ่น ต่อมา นายพลแมร์คัทซ์ขอลาออกจากตำแหน่งรัฐมนตรีว่าการกระทรวงการสงคราม เนื่องจากมองว่าตนเองอยู่ที่ไฮเนสเซินก็ไม่มีประโยชน์ ตนเองจะมีประโยชน์มากกว่าหากอยู่กับพลเอกหยาง

รัฐบาลพลัดถิ่นสิ้นสภาพอย่างเป็นทางการในเดือนพฤษภาคมปีเดียวกัน ภายหลังนายกรัฐมนตรีเร็มไชด์ฆ่าตัวตาย ส่วนไคเซอร์แอร์วิน โยเซฟที่ 2 ถูกพาตัวหลบหนีโดยกราฟแห่งลันทส์แบร์ด

## โครงสร้าง

* **ประมุขแห่งรัฐ**: จักรพรรดิแอร์วิน โยเซฟที่ 2
* **คณะรัฐมนตรีโดยธรรมและคณะผู้สำเร็จราชการแทนพระองค์**
	+ **นายกรัฐมนตรี**: ย็อคเฮิน ฟอน เร็มไชด์
	+ **รัฐมนตรีว่าการกระทรวงการไรช์**: ย็อคเฮิน ฟอน เร็มไชด์
	+ **รัฐมนตรีว่าการกระทรวงการสงคราม**: พลเอกอาวุโส ฟอน แมร์คัทซ์
	+ **รัฐมนตรีว่าการกระทรวงมหาดไทย**: ไฟรแฮร์แห่งราทบรุค
	+ **รัฐมนตรีว่าการกระทรวงการคลัง**: บวร์คกราฟแห่งเซ็ทเลอร์
	+ **รัฐมนตรีว่าการกระทรวงยุติธรรม**: บวร์คกราฟแห่งแฮร์เดอร์
	+ **รัฐมนตรีว่าการกระทรวงวัง**: ไฟรแฮร์แห่งโฮซิงเงอร์
	+ **เลขาธิการคณะรัฐมนตรี**: ไฟรแฮร์แห่งคาร์นัพ
ยศขุนนางจักรวรรดิ

ขุนนางแห่งจักรวรรดิกาแล็กซี มีฐานะเรียงจากสูงไปต่ำดังนี้

## ขุนนางมีบรรดาศักดิ์

* แกรนด์ดยุก/แกรนด์ดัชเชส (Großherzog/Großherzogin) - บุตรของไคเซอร์ที่ประสูติแด่ไคเซอริน
* ดยุก/ดัชเชส (Herzog/Herzogin) - เกียรติยศเทียบเท่า Prince ของอังกฤษ
* เฟือสท์/เฟือสทิน (Fürst/Fürstin) - เกียรติยศเทียบเท่า Duke ของอังกฤษ
* กราฟ/เกรฟิน (Graf/Gräfin) - เกียรติยศเทียบเท่า Earl ของอังกฤษ
* บวร์คกราฟ/บวร์คเกรฟิน (Burggraf/Burggräfin) - เกียรติยศเทียบเท่า Viscount ของอังกฤษ
* ไฟรแฮร์/ไฟรเฟรา (Freiherr/Freifrau) - เกียรติยศเทียบเท่า Baron ของอังกฤษ
* ไรชส์ริทเทอร์ (Reichsritter) - อัศวินจักรวรรดิ เกียรติยศเทียบเท่า Baronet ของอังกฤษ

(พึงสังเกตุว่าไม่มียศที่เทียบเท่า Marquis ของอังกฤษ)

## ขุนนางไม่มีบรรดาศักดิ์

* เอดเลอร์ (Edler) - เป็นขุนนางระดับต่ำสุด ไม่มีบรรดาศักดิ์อยู่ในชื่อ แต่มี von หรือ zu อยู่ในชื่อ
แอนสท์ ฟอน ไอเซอนัค

**แอนสท์ ฟอน ไอเซอนัค** เป็นนายทหารของจักรวรรดิกาแล็กซี เขาเป็นที่รู้จักในบุคคลิกที่เงียบขรึม รวมทั้งการใช้ภาษามือในการออกคำสั่ง

## ประวัติ

เขาปรากฏตัวในเดือนมกราคม ปีอวกาศ 793 ในยศพันเอก และได้นำกองเรือยุทธบริการ เข้าสนับสนุนเรือลาดตระเวนเฮ็สลิชเชอแอ็นท์ไลน์ของพันเอกไรน์ฮาร์ด ฟอน มือเซิล

เขาสวามิภักดิ์ต่อไรน์ฮาร์ดอย่างเป็นทางการหลังสิ้นสุดสงครามกลางเมือง จากนั้นมีส่วนร่วมในปฏิบัติการรักนาร็อกและยุทธการศิวะ จุดเด่นด้านยุทธการของไอเซอนัคคือความเหนียวแน่นในฐานะกองระวังหลัง

ด้านชีวิตครอบครัว **ไอเซอนัค**มีภรรยาหนึ่งคนและบุตรอีกหนึ่งคน

## บุคลิก

เนื่องจากเขาเป็นคนไม่พูดจา ทำให้หลายคนนึกว่าเขาเป็นใบ้ แต่ในวันหนึ่ง เขานั่งเล่นหมากรุกสามมิติกับกลุ่มนายพล และพูดคำว่า “รุกฆาต”​ คำพูดเพียงคำเดียวของเขาสร้างความตกตะลึงให้แก่นายพลบิทเทินเฟิลด์, นายพลมึลเลอร์ และนายพลเม็คลิงเงอร์ บิทเทินเฟิลด์พูดว่า “พึ่งเคยได้ยินนะเนี่ย”​ เม็คลิงเงอร์พูดว่า "หมอนั่นพูดได้ด้วยเหรอ?"​

หากไอเซอนัคดีดหนึ่งนิ้วครั้งหมายถึงขอกาแฟ ดีดสองนิ้วหมายถึงขอวิสกี้ และควรนำมาเสริฟภายในสี่นาที วันหนึ่ง เขาดีดหนึ่งนิ้วสองครั้งเพื่อขอวิสกี้ แต่ทหารหนุ่มคนหนึ่งนำกาแฟมาให้สองแก้ว แทนที่ไอเซอนัคจะลงโทษทหารคนนั้น เขากลับเปลี่ยนสัญญาณมือเสียใหม่​

## อ้างอิง

* Ernst von Eisenach - Gineipaedia
เลโอโปลด์ ลาพ

**เลโอโปลด์ ลาพ** เป็นพ่อค้าผู้มั่งคั่งจากดาวเคราะห์เทรร่า เขาเป็นผู้เดินสายโน้มน้าวและติดสินบนผู้มีอำนาจในจักรวรรดิ ให้สนับสนุนแผนการสถาปนาแคว้นเฟซาน จนประสบความสำเร็จในปีอวกาศที่ 682 โดยมีเขาดำรงตำแหน่งเจ้าแคว้นเฟซานคนแรก

การก่อตั้งแคว้นเฟซานของลาพ ได้รับการหนุนหลังในทางลับโดยสังฆจักรเทรร่า ซึ่งเป็นส่วนหนึ่งในมหายุทธศาสตร์ในการทำให้เทรร่ากลายเป็นศูนย์กลางทางอารยธรรมของมวลมนุษย์อีกครั้ง